Avion sa 80 putnika zbog kvara sleteo na beogradski aerodrom\nAvion nemačke turističke organizacije TUI sa 80 putnika vanredno je danas sleteo na beogradski aerodrom, preneli su mediji. Avion koji je leteo od Santorinija do Brisela je vanredno sleteo na aerodrom „Nikola Tesla” zbog kvara i curenja goriva, prema saznanjima medija. Kako se vidi na sajtu „Flightradar”, problem na avionu se pojavio dok je leteo iznad Tuzle, zbog čega je odmah napravio skretanje i krenuo ka najbližem aerodromu, koji je u ovom slučaju bio beogradski, javlja Tanjug. Avion je napravio krug iznad Šapca, a onda je sleteo na aerodrom u Beogradu.\n30.04.2021 u 11:09\nAerodrom „Ečka” traži granični prelaz\nZrenjanin – Privatni inostrani avioni ako žele da se spuste na neki od manjih aerodroma u Srbiji moraju najpre da slete na jedan od tri velika aerodroma u Beogradu, Nišu ili Kraljevu, jer samo na njima mogu da obave policijske i carniske formalnosti i tek onda da nastave let u unutrašnjosti zemlje. Ta činjenica posebno otežava poslovanje aerodroma „Ečka” kod Zrenjanina, koji se u poslednjih nekoliko godina razvija i pokušava da prati ekspanziju privrede grada na Begeju, a za njega se interesuju i inostrani kupci. Dok se na većini malih vazduhoplovnih luka ušlo u, pre svega, agilne marketinške pokušaje, a od infrasrtukture je urađeno malo, „Ečka” ima sve: adekvatnu i opremeljenu zgradu, pistu, ima najviše aktivnosti u domenu generalne avijacije u zemlji, ne traži pare od države i\n29.04.2021 u 09:31\nPredsednica Vlade Srbije Ana Brnabić prisustvuje svečanom ispraćaju novog aviona „Er Srbije” na prvi let za Njujork, prenosi Tanjug. Novi „erbas A330-200” sa likom i imenom čuvenog srpskog naučnika Nikole Tesle je svoj jedinstveni izgled dobio u Šenonu u Irskoj. Za proces farbanja, tokom kojeg su upotrebljene 22 različite boje i oko 250 litara farbe, bilo je potrebno osam dana neprekidnog rada u tri smene, sa timovima od oko 10 ljudi po smeni, saopšteno je ranije iz „Er Srbije”. Proizveden 2008. godine, novi avion je godinu dana mlađi od prethodnog mlaznjaka istog tipa u floti „Er Srbije”, a njegov prethodni operater bila je ruska nacionalna avio-kompanija „Aeroflot”. Avion će u srpskom registru vazduhoplova biti upisan kao YU-ARB, a za razliku od prvog „erbasa A330”\n12.04.2021 u 13:07\nPlanirano 800 čarter letova sa aerodroma „Nikola Tesla” za Tursku i Egipat\nTokom letnje sezone planirano je 800 čarter letova sa aerodroma „Nikola Tesla” za Tursku i Egipat, a očekujem da će masovna vakcinacija omogućiti otvaranje svih granica, izjavio je danas Tanjugu ministar građevinarstva, saobraćaja i infrastrukture Tomislav Momirović. „Svi čeznemo za normalnim životom, bez strahova i bilo kakvih ograničenja. Bitka sa koronavirusom traje više od godinu dana, umorila nas je i niko nije pošteđen. Očekujem da masovna vakcinacija omogući otvaranje svih granica”, rekao je Momirović. Ministar je naveo da je sa aerodroma „Nikola Tesla” tokom letnje sezone planirano poletanje oko 800 čarter letova ka Turskoj – Antaliji, Bodrumu i Dalamanu, i ka Egiptu, gde će se leteti za Šarm El Šeik i Hurgadu. Što se Grčke tiče, naveo je on, u planu su ostrva Krit,\n07.04.2021 u 21:39\nSa pet međunarodnih aerodroma Srbija postaje centar Balkana\nSrbija bi do sredine naredne decenije trebalo da dobije dva nova aerodroma – u Dobanovcima i Novom Sadu. Da li je ovo samo slovo na papiru prostornog plana ili nasušna potreba budući da se trenutno za međunarodni redovni javni avio-prevoz koriste tri vazdušne luke – „Nikola Tesla”, „Konstantin Veliki” i „Morava”? Prostornim planom Srbije od 2021. do 2035, koji je od ove nedelje ponuđen građanima na javni uvid predviđena je nova lokacija za izgradnju još jednog aerodroma u Beogradu, oko deset kilometara udaljena od „Nikole Tesle” i oko 25 kilometara od Beograda. Milan Kovačević, konsultant za investicije, kaže da ovde nije reč o tome kada će se graditi već da je ostavljen prostor za pomoćni aerodrom u Beogradu i još jedan međunarodni u Novom Sadu. – Sa stanovišta odluke o uređenju\n06.04.2021 u 21:55\nOd juna letovi Niš-Tivat\nNIŠ – Uspostavljanje avio-linije između Niša i Tivta bio bi prvi korak privredne i turističke saradnje Niša i Tivta, zaključeno je u razgovoru gradonačelnice Niša Dragane Sotirovski i predsednika opštine Tivat Željka Komnenovića, prenosi Tanjug. Najavljeno je da će avioni Er Srbije od 12. juna dva puta nedeljno leteti iz Niša za Tivat i to će biti prilika, ukoliko to uslovi zbog pandemije dozvole, da češće budemo na Jadranu, rekla je Sotirovski, a objavljeno je na sajtu grada Niša. Nepoznanica je u ovom trenutku kakvi će uslovi važiti za ulazak građana u Crnu Goru zbog pandemije, dodala je Sotirovski i izrazila nadu da će masovna vakcinacija uticati na relaksaciju mera i povoljne uslove za putovanja. Komnenović je rekao da je uspostavljanje linije između Niša i Tivta prilika za


Denver FM radio TR-56 Black MK2 cena, cene Srbija, prodaja Beograd Novi Sad Niš\nDenver FM radio TR-56 Black MK2 cene\nEPonuda nije internet prodavnica već Vam omogućava da brzo i lako nađete Denver FM radio TR-56 Black MK2 po najjeftinijoj ceni. Naš cilj je da kupci budu što bolje informisani o ponudi Denver FM radio TR-56 Black MK2 na tržištu Srbije. Vrlo lako nalazite željeni proizvod za kategoriju Radio Kasetofoni / Tranzistori cene, ne morate da lutate od sajta do sajta za Denver Radio Kasetofoni / Tranzistori, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Denver FM radio TR-56 Black MK2 sa PRODAVCEM. EPonuda ne može da garantuje potpunu tačnost specifikacije i slika za Denver FM radio TR-56 Black MK2. Pre kupovine, podatke za Denver FM radio TR-56 Black MK2 proverite na sajtu PROIZVOĐAČA.


Održana zajednička sjednica Vlada Republike Srpske i Srbije | Trebinje Live\nOdržana zajednička sjednica Vlada Republike Srpske i Srbije\nVlade Republike Srpske i Srbije zaključile su danas na zajedničkoj sjednici u Banjaluci da će se u narednom periodu nastaviti sa realizacijom značajnih projekata, među kojima je izgradnja gasovoda "Južni tok" i projekat "Podrinje", odnosno "Srednja Drina".\nPremijer Republike Srpske Željka Cvijanović rekla je da je na sastanku razgovarano o izgradnji gasovoda "Južni tok" i da je u okviru toga potpisan Memorandum o razumijevanju vlada Srpske i Srbije o rješavanju imovinsko-pravnih odnosa preduzeća "Srbijagas" i "Gas promet" iz Istočnog Sarajeva.\nOna je navela da je postignut dogovor o snabdijevanju gasom Fabrike glinice Birač.\nPremijer Srbije Ivica Dačić naglasio je da je priorit Vlade Srbije održavanje veza i podrška Republici Srpskoj, kao i nastavak realizacije započetih projekata.\nOn je novinarima u Banjaluci rekao da je potrebno aktivnije se posvetiti operativnim akcijama, kako bi se projekti uspješno realizovali.\nPredstavnici vlada potpisali su danas i Memorandum o saradnji Vlade Republike Srpske i Srbije radi jačanja veza matice i pripadnika dijaspore sa teritorije Srpske i Srbije.


Njemačka zaprijetila ukidanjem pomoći Kosovu | PCNEN\nNjemačka zaprijetila ukidanjem pomoći Kosovu\nObjavljeno: 30.11.2008, 19:45h\nNjemačka vlada je morala da izvrši pritisak na prištinske vlasti da bi oslobodile trojicu njenih agenata i razmatra zamrzavanje ili ukidanje pomoći toj zemlji, saznaje danas agencija Frans pres od dobro obaviještenog izvora, prenosi Beta. "Ništa nije odlučeno. Ali je tačno da izvršen izvjestan pritisak i da takva razmišljanja postoje", rekao je taj izvor, potvrđujući informacije koje danas objavljuje Velt am Zontag (WamS). Prema pisanju tog lista, njemačka vlada je morala da izvrši "veliki pritisak" na kosovske vlasti da bi oslobodile trojicu agenata njemačke službe bezbjednosti (BND). Ministar i šef kabineta njemačke kancelarke Tomas de Mezijer pozvao je u utorak kosovskog premijera Hašima Tačija i zaprijetio da će Njemačka uskratiti pomoć Kosovu zbog ove afere, piše WamS. Njemačka je odmah iza SAD po pomoći koju pruža Kosovu, pa je tako za 2009. i 2010. obećala 100 miliona eura.\nNjemačka vlada je morala da izvrši pritisak na prištinske vlasti da bi oslobodile trojicu njenih agenata i razmatra zamrzavanje ili ukidanje pomoći toj zemlji, saznaje danas agencija Frans pres od dobro obaviještenog izvora, prenosi Beta.\n"Ništa nije odlučeno. Ali je tačno da izvršen izvjestan pritisak i da takva razmišljanja postoje", rekao je taj izvor, potvrđujući informacije koje danas objavljuje Velt am Zontag (WamS).\nPrema pisanju tog lista, njemačka vlada je morala da izvrši "veliki pritisak" na kosovske vlasti da bi oslobodile trojicu agenata njemačke službe bezbjednosti (BND).\nMinistar i šef kabineta njemačke kancelarke Tomas de Mezijer pozvao je u utorak kosovskog premijera Hašima Tačija i zaprijetio da će Njemačka uskratiti pomoć Kosovu zbog ove afere, piše WamS.\nNjemačka je odmah iza SAD po pomoći koju pruža Kosovu, pa je tako za 2009. i 2010. obećala 100 miliona eura.


"Amerikanci insistiraju na ukidanju taksi - hitno" - BIGportal.ba\n13 Februara, 2020 14 Februara, 2020 065\n“Amerikanci veoma čvrsto i tvrdo insistiraju na ukidanju taksi, odmah – dakle hitno, i da se nastave razgovori između nas i Prištine”, rekao je Vučić.\nOn je rekao da ljudi u Srbiji znaju, i neće da ponavlja da “za nas nema lakih razgovora”, ali je i veoma zadovoljan jer je Grenel prostupio čvrsto u ukidanju taksi.\n“Sa njima smo sedeli na raznim mestima, ali formalni pregovori zavise od ukidanja taksi”, rekao je Vučić i dodao da to nema nikakve veze sa izbornom kampanjom.\n“Moija ideja je da kad idete u BiH, Crnu Goru, Severnu Makedonij i Albaniju da nemate granice, ali za to je potrebna politička stabilnost”, kaže Vučić i dodaje da je zabrinut za situaciju u Bosni i Hercegovini.\nKada je u pitanju kritika mini Šengena Aljbina Kurija, Vučić kaže da “gospodin Kurti ne poznaje dovoljno ni istoriju sospvenog naroda ni istoriju regiona” i dodaje da se iza njegove ideje ne krije ideja o Četvrtoj Jugoslaviji, kako je Kurti naveo, već bolji standard za sve.\n“Kao da člitaju Zonu sumaraka ili Treće oko, oni imaju zavereničke ideje, ali iza moje ideje krije se bolji životni standard za Srbe i Albance i ne smeta mi da Albanci uživaju blagodeti mini Šengena”, rekao je i zaključio da je mir najbitniji.\nU Predsjedništvu BiH održan sastanak zvaničnika RS sa ambasadorima Kvinte


Tanjug 11. juna 2021. 15:49\nBEOGRAD – Indi pop bend Buč Kesidi snimio je svoj prvi bioskopski muzički film „Buč Kesidi: Euforija uživo“ koji će počev od 18. juna a nakon projekcije u Beogradu biti prikazan premijerno u devet gradova regiona, saopštila je danas promoterska kuća Kontra.\nDvojac Buč Kesidi, odnosno Luka Racić i Zoran Zarubica, očekuju da će se publika „provesti kao na koncertu, ako ne i bolje“ prateći film koji donosi nova izvođenja pesama sa njihovog poslednjeg albuma „Euforija“ (2019), kao što su „Nema ljubavi u klubu“, „Đuskanje ne pomaže“, „Nedelja ujutru“ i druge.\n„Plan je bio da krajem 2020. godine, s obzirom da nismo imali koncerte, za publiku snimimo lajv sešn dvadesetak minuta, koji bismo postavili na internet i dali da se pušta na televiziji. Tražeći reditelja, našli smo Davida Jovanovića i njegovu ekipu. On je postepeno razvijao početnu ideju, dok na kraju nismo došli do toga da imamo zapravo pravi muzički film“, navode članovi benda.\nScenaristi Jovanović i Đorđe Kostić su idejni tvorci filma koji pokazuje kako izgleda kad momci iz Buč Kesidija odluče da produže zakupljeni termin u televizijskom studiju i „spontanim koncertom onemoguće snimanje reklame ‘Jugodiskaća’, najveće firme koja se bavi proizvodnjom disko kugli“.\nFilm je osmišnjen u „formi ekranizovanog koncerta sa interesantnim zapletom koji nas vraća u epohu šezdesetih i sedamdesetih“, a pored članova Buč Kesidija, u glumačkoj ekipi su Miona Marković, Jana Bjelica, Tamara Milošević, Nikola Pavlović, David Jovanović, Vladimir Jocović, Branislav Platiša, Jovan Savić i Rajko Orlić.\nU prisustvu članova benda film „Buč Kesidi: Euforija uživo“ biće prikazivan ekskluzivno u Cinestar bioskopima, a nakon Beograda slede 19. juna Novi Sad, 20. juna Pančevo, 11. jula Split, 12. jula Rijeka, 13. jula Zagreb, 14. jula Osijek, 20. jula Sarajevo i 21. jula Banja Luka.


Rok za završetak radova na dionici autoputa na koridoru Vc od Dobrinja do Kaknja produžen je za više od dva mjeseca.\n“Ova dionica autoputa trebalo je da bude završena 6. aprila, godinu nakon uvođenja izvođača u posjed, ali je rok zbog prekida radova izazvanog dugovanjima Vlade FBiH i lošim vremenskim uslovima, produžen do 30. juna“, kaže Erdal Trhulj, direktor Direkcije za autoputeve Federacije BiH.\nOn ističe da su neizmirena dugovanja glavni razlog što graditelji na dionici Dobrinje – Kakanj, između Zenice i Sarajeva, rade smanjenim intenzitetom, iako su se prije dvije sedmice vratili na gradilište.\n“Ukupni dug izvođačima iznosi 11,8 miliona KM. Vlada Federacije BiH je krajem prošle sedmice isplatila 2,5 miliona KM, a obeæala je da æe za petnaest dana izmiriti i ostala potraživanja“, kaže Trhulj.\nPojašnjava da je rebalansom budžeta predviđeno da izvođačima radova budu isplaæeni svi dugovi, a sa isplaæenih 2,5 miliona KM namireni su zaključno sa septembrom prošle godine.\nDionicu Dobrinje – Kakanj dugu 9,4 kilometra gradi domaæi konzorcij koji čine “Euroasfalt” Sarajevo, “Hering” Široki Brijeg, “HP Investing” Mostar i “Putevi” Grude.\nNa dionici autoputa od Dobrinja do Kaknja urađeno je više od 90 odsto radova vrijednih 64,4 miliona KM, a prema Trhuljevim riječima, ukoliko dugovanja budu izmirena na vrijeme preostali radovi biæe završeni za oko dva mjeseca.\n“Izgrađen je most u dužini 323 metra na regionalnoj cesti, a preostalo je da bude završen još jedan most u dužini 130 metara i isključna traka za lokalni saobraæaj“, precizirao Trhulj.\n“Rok je istekao 30. marta, ali je na zahtjev finansijera Evropske investicijske banke produžen do 20. aprila“, kaže Trhulj.\nOn naglašava da je čak 40 kompanija otkupilo tendersku dokumentaciju, a da æe broj kompanija koje æe se pretkvalifikovati biti sužen, kako bi u tenderskom postupku bile odabrane najbolje ponude.


Brajović: Brzo rešiti pitanje Novosti, Politike i Tanjuga – Centar za razvoj lokalnih medija\nBrajović: Brzo rešiti pitanje Novosti, Politike i Tanjuga\nMinistarstvo kulture i informisanja posvećeno je rešavanju pitanja Večernjih Novosti, Politike i Tanjuga i to su stvari koje se moraju brzo rešavati, izjavio je danas državni sekretar za informisanje i medije u tom ministarstvu Nino Brajović.\nOn je istakao da Ministarstvo smatra da treba da se donese poseban zakon o Tanjugu u kojem Tanjug ne bi mogao da bude subvencionisan za plate zaposlenih iz budžeta.\n„To je vrlo važno da kažemo, jer kritičari govore o tome da se mi zalažemo za državnu agenciju. Da, za državnu agenciju koja ne bi imala finansijske subvencije od države, koja bi pod ravnopravnim uslovima radila na tržištu od prodaje svog servisa, od prodaje medijskih usluga“, rekao je Brajović za RTS.\nGovoreći o Večernjim Novostima, on je rekao da je taj list zapao duboko u krizu što je, kako je ocenio, posledica loše saradnje ili nesaradnje između Nadzornog odbora i menadžmenta.\nOn je dodao da se solidarisao da zahtevima redakcije Večernjih Novosti da Nadzorni odbor javno izađe sa svim problemima sa kojima se suočava ta redakcija i to otvoreno saopšti zaposlenima, kao i da menadžment treba da sarađuje sa Nadzornim odborom.\n„To su pitanja koja moraju brzo da dođu na dnevni red“, rekao je Brajović.\nKako je objasnio, uloga Ministarstva kulture i informisanja je posrednička i to su usluge dobre volje, jer je nadležnost nad procesom privatizacije kada je u pitanju kompanija Večernje Novosti u rukama je Ministarstva privrede.\n„U vezi sa tim ja sam se obratio Ministarstvu privrede. Takođe, kada je reč o privatizaciji najstarijeg dnevnog lista na Balkanu – Politike“, rekao je Brajović.\nKada je reč o donošenju nove medijske strategije, Brajović je rekao da bi radna grupa mogla da počne da radi u junu, ali je istakao da je za kompletan posao potrebno više meseci.\n„Tek na jesen možemo govoriti o izradi nekog dokumenta, koji onda ide u javnu raspravu, proceduru. To je nešto što mora da traje i ne zavisi samo od radne grupe nego i od raznih okolnosti koje imate u društvu. Takvu strategiju mora da usvoji i Vlada Srbije“, objasnio je Brajović.\nOn je dodao da trenutno postoji problem sa formiranjem radne grupe za izradu za te strategije.\n„Meni se pripisuje da sam odredio i zakovao radnu grupu. To nije tačno. Ja ću medijskoj koaliciji prepustiti da, ako može da se dogovori, dogovori oko svog kandidata, neki drugi kandidati su konsultovani i pristali da u tome učestvuju“, naveo je Brajović.\nKomentarišući zamerke na njegov račun da nije moguće donositi medijsku strategiju i zakone koji se odnose na medije u isto vreme, Brajović je saglasan da je to „jedna od primedbi“, ali smatra da probni medijski zakoni koji su doneti pre tri godine nisu na dobar način regulisali medijsku sferu i da neke stvari treba hitno popraviti ne čekajući donošenje strategije.\n„Ja sam o tome i upoznao medijsku koaliciju. Kad su o tome reagovali nije bilo zamerki, primedba, one su usledile kasnije“, rekao je Brajović.\nUkazao je i na to da, kada su u pitanju lokalni mediji, ne postoji nikakva obaveza lokalnih vlasti da raspisuju konkurs niti kaznene odredbe ukoliko to ne rade, kao ni donji prag obaveznosti da izdvajaju novac za projektno sufinansiranje medija.\n„I to su stvari koje bih interventno menjao, a nemaju nikakve veze sa strategijom jer strategija je neki pravac razvoja medija koji se definiše za neku oblast u periodu od, na primer, pet godina. Kad su mediji u pitanju to je vrlo dinamična oblast, tu su potrebne promene koje neprekidno traju i prilagođavaju se i tehnološkim izazovima i svemu. Neke stvari treba uraditi brzo, a neke treba uraditi na dužu stazu i temeljno“, rekao je Brajović.\nOn je rekao i da će Ministarstvo kulture putem konkursa ove godine dodeliti novac medijima za projektno sufinansiranje četiri meseca ranije nego prethodne godine.\n„Mi ćemo ove godine raspisati još jedan konkurs i sticajem tih okolnosti mediji sa pokrajinskog i republičkog nivoa će imati pola milijarde dinara više na raspolaganju“, dodao je Brajović.


Egzit fondacija na muzičkoj konferenciji u Skoplju\nTanjug 26. novembra 2021. 12:01\nSKOPLJE – Egzit fondacija biće deo osmog izdanja međunarodne muzičke konferencije i “šoukejs“ festivala Pin, koji se održavaju do sutra u Omladinskom kulturnom centru (MKC) u Skoplju.\nFondacija će na konferenciji učestvovati na tri panela: “Don’t worry, be HEMI“, “Bridge is MOST!“ i “Stayin’ Alive“, predstavljaće je Vladimir Vodalov, koji je deo tima programske produkcije Egzit festivala još od njegovog osnivanja.\nU okviru projekta “HEMI“ (Huba za razmenu muzičkih inovacija) i njegovog programa za talentovane muzičare, danas se u filmskoj sali Frosina Omladinskog kulturnog centra održava panel “Don’t worry, be HEMI“.\nNa panelu će biti reči o “HEMI“ muzičkim nagradama i samom konkursu na koji se ove godine odazvalo više od 250 izvođača.\nProjekat predstavljaju 10 partnera iz devet zemalja, a namenjen je talentovanim muzičarima koji su spremni da razviju međunarodnu karijeru i kojima je cilj da dođu do novih tržišta i publike.\nNa panelu će biti predstavljeno i pokretanje novog konkursa “HEMI“ muzičke nagrade (HMA) za 2022. godinu, koji je prilika za umetnike i profesionace iz oblasti muzičke industrije, iz Češke, Estonije, Grčke, Mađarske, Severne Makedonije, Poljske, Rumunije, Srbije i Slovenije.\nU okviru projekta “Most“, koji okuplja značajne aktere muzičke industrije iz osam zemalja Balkana, danas će u Galeriji Omladinskog kulturnog centra biti održan panel “Bridge is MOST!“.\nU okviru panela detaljno će biti predstavljeni aktuelni konkursi za izvođače svetske muzike, za mlade muzičke profesionalce i druge profesionalce iz te industrije, festivale i klubove sa Balkana – konkursi su otvoreni do 12. decembra.\nCilj ovog projekta je jačanje muzičkog tržišta Balkana kroz podršku akterima svetske muzike i etno žanra: muzičarima, menadžerima, festivalima i institucijama.\nPo rečima organizatora događaja, “projekat gradi most koji čine lični kontakti, iskustva i razmena, povezujući tako balkansko i svetsko muzičko tržište.“\nPored toga, Egzit će 2022. godine biti domaćin specijalnog događaja koji će biti posvećen projektu “MOST“ i muzici sa Balkana.\nTada će biti održana i konferencija na kojoj će učestvovati više od 100 delegata iz zemalja širom Evrope.\nPanel “Stayin’ Alive“, koji je takođe deo “HEMI“ projekta, biće održan sutra u filmskoj sali Frosina Omladinskog kulturnog centra.\nPanelisti će tom prilikom diskutovati o značaju “šoukejs“ festivala za izvođače i njihove karijere, ali i o tome kakva je budućnost samih muzičara i “šoukejs“ festivala ako se konferencije i festivali prebace na onlajn programe, bez mogućnosti putovanja i programa uživo.\nPin je prva i jedina međunarodna muzička konferencija i “šoukejs“ festival u Severnoj Makedoniji.\nOrganizator ovog događaja od njegovog osnivanja (2012. godine) je Udruženje za kulturu i umetnost “Taksirat“.


O Kosovu i Balkanu - ni reči - Ekonomske Vesti\nO Kosovu i Balkanu – ni reči\nNijedan od 1.702 novinara akreditovana za godišnju konferenciju za štampu ruskog predsednika Vladimira Putina, nije za zanimljivo našao da postavi pitanje o situaciji na Balkanu ili Kosovu i Metohiji.\nNijedan od onih koji se izborio da pitanje postavi, ali te teme nije bilo ni na šumi plakata kojim su novinari nastojali da privuku pažnju pres sekretara ruskog predsednika ili samog ruskog predsednika.\nDanašnja konferencija za štampu je više od ijedne ranije ličila na miting, kakve i mi u Srbiji pamtimo, novinari su protestovali, galamili, tako da su jednog trenutka opomenuti da su dogadjaj prevratili u miting, uostalom, neodobren.\nNa plakatima su bila sva moguća pitanja i poruke od pitanja „Kako zdravlje?“, preko poruke o „deci koja nikom nisu nužna“, do proste identifikacije „Tatari su ovde“\nRuski predsednik je povremeno intervenisao, kao u slučaju novinara iz Ukrajine: Rekli su mi da mu damo reč, inače će napraviti gužvu.\nNovinar iz Čečenije je toliko uzbudjeno lobirao da se prilika za pitanje da njegovom kolegi iz Južne Amerike da se jedva setio šta je sam hteo da pita.\nA ova se novinarka nošnjom izborila za priliku da da za pravo koleginici iz Dagestana, koja je primetila da na ruskim federalnim TV kanalima u reklamama dominiraju deca slovenskog tipa iako u Rusiji živi 200 nacionalnosti.\nPutin to nije primetio.\nNa današnjoj konferenciji za štampu prednost je data novinarima poznatih ruskih medija (koji i inače imaju lakši pristup centralnim vlastima), a apsolutno su dominirala ruska unutrašnja pitanja, uključujući i sasvim lične probleme s vlašću.\nKonferencija je trajala oko 3 sata i 45 minuta.\n← Predsedniče, kad ćete se oženiti?\nSki opening na Zlatiboru i Staroj planini →


Yahoo za odrasle - ipak ne\nYahoo za odrasle – ipak ne\nKrstarica 14. aprila 2001. 00:00\nUbrzo po objavljivanju vesti da se najposećeniji svetski portal uključuje u porno-biznis, stigla je i druga, u kojoj se kaže da zvaničnici kompanije Yahoo! ipak odustaju od ovakvog projekta.\nOdluka je donešena zbog brojnih negativnih reakcija korisnika, kao i zbog bojazni da se ugled i reputacija Yahoo!-a ne dovedu u pitanje, a samim tim i njihovi poslovni odnosi sa „mainstream“ partnerima.\nŠto se tiče seksi-sadržaja, oni na adresi Yahoo.com postoje, takoreći, od njenog osnivanja, a segment Adult & Erotica, od koga se odustalo, je predstavljao pokušaj da se u porno-biznis uđe otvorenije i agresivnije, pa, samim tim, i ostvare veći profiti.\nPotez je bio planiran zbog trenutne krize u poslovanju kompanije i smanjenih profita usled slabije prodaje reklamnog prostora na sajtu. Sa novom orijentacijom, Yahoo! će postati čak i „čistiji“ nego što je ikada bio – ne samo da će iz segmenta Yahoo! Shopping biti uklonjeni svi proizvodi „za odrasle“, već će biti filtriran i aukcijski deo portala, a na stranicama više neće biti ni banera kojima se reklamiraju „problematične“ adrese i sadržaji.\nPostoje analitičari koji tvrde da će se odricanje od ovakve vrste prihoda itekako negativno odraziti na poslovanje portala. U poslednje je vreme bilo dosta polemika na temu koliko najveći svetski pretraživači i portali zarađuju od „zabave za odrasle“ i da li je udeo takvih prihoda u ukupnom poslovanju zaista značajan. Vlasnici adresa, naravno, nikada nisu javno iznosili ovakve vrste podataka, krijući svoje veze sa seks-industrijom.\nS druge strane su oni koji tvrde da se odricanje Yahoo!-a od bilo kakve veze sa sadržajima za odrasle neće značajnije odraziti na poslovanje, jer je publika portala uglavnom „mainstream“ i manje zainteresovana za tako nešto. Oni koji žele ovakav vid „zabave“, uglavnom posećuju specijalizovane adrese, a ne Yahoo!. Koliko je to tačno, pokazaće vreme. Ono što se sa sigurnošću zna, je da će Yahoo!, zbog smanjenih prihoda u prvom kvartalu 2001. godine, otpustiti 12% zaposlenih, odnosno 420 radnika, od ukupno 3.150 zaposlenih širom sveta.\nParadoksalno, paralelno sa gubicama i krizom, broj posetilaca portala se, u odnosu na prošlu godinu, povećao za 22%, a broj registrovanih korisnika sa 145 na 192 miliona.


Danas se u svijetu obilježava Međunarodni dan osoba s invaliditetom. Generalna skupština Ujedinjenih nacija proglasila je 3.decembar za Međunarodni dan osoba s invaliditetom. Godišnje obilježavanje ovog dana ima za cilj da promoviše razumijevanje invaliditeta te prava i dobrobiti osoba s invaliditetom.\nTema ovog dana je zasnovana na cilju potpunog i jednakog uživanja ljudskih prava i učešća u društvu osoba s invaliditetom te poboljšanju njihovog kvaliteta života. Stvaranjem saradnje i partnerstva među postojećim udruženjima osoba s invaliditetom ublažavaju se poslijedice socijalne isključenosti a i senzibilira javnost na prisutnost osoba s invaliditetom u zajednici i problemima sa kojima se svakodnevno susreću.\nStrategija prevencije i zaštite od diskriminacije prepoznaje osobe s invaliditetom kao osjetljivu društvenu grupu, a na svima nama je da stvaramo bezbijedno okruženje za ovu osjetljivu grupu i unaprijeđenje stepena toleranicije prema njima te javno zagovaranje neophodnosti sprečavanja diskriminacije i promovisanje kulture tolerancije.


IZRAELSKI VOJNI EKSPERTI ZABRINUTI: Novi sistem zaštite tenkova ne može da se odbrani od ruskih napadačkih sistema | WebTribune\nHome SPEKTAR IZRAELSKI VOJNI EKSPERTI ZABRINUTI: Novi sistem zaštite tenkova ne može da se odbrani od ruskih napadačkih sistema\nPosted date: јун 07, 2019 In: SPEKTAR\nSistem aktivne zaštite tenka “Trofi” nije u stanju da odbrani tenk ako ga istovremeno napadnu 2-3 protivtenkovska sredstva kao što su na primer ruski samohodni raketni sistem eksportne modifikacije „Kornet-EM“ i ručni raketni bacač RPG-30, ističu u vojno-industrijskom kompleksu države Izrael.\nNovi izraelski sistem aktivne zaštite tenka “Trofi”, koji je namenjen zaštiti oklopne borbene tehnike vojski Izraela i SAD, nema tako dobre karakteristike kada je u pitanju borba protiv savremenih protivtenkovskih sistema ruskog porekla.\nOvo je saradniku ruske informative kuće TASS koji se nalazi na Međunarodnom sajmu naoružanja i vojne tehnike ISDEF 2019 u Tel-Avivu, rekao neimenovani izvor iz izraelske vojne industrije.\n“Kompleks “Trofi” je pokazao visok nivo efikasnosti prilikom neutralizacije napada koji je izveden sa jednim projektilom lansiranim iz ručnog raketnog bacača ili protivtenkovskog raketnog sistema, a koji može doći iz bilo kog pravca.\nMeđutim, ovaj kompleks aktivne zaštite ima diskutabilnu vrednost ako u uskom vremenskom intervalu po tenku dejstvuju dva ili tri protivtenkovska sredstva kao što su npr. ruski “Korneti” u paru sa ručnim raketnim bacačem” – rekao je izvor iz izraelske vojne industrije.\nOvde se govori o samohodnom protivtenkovskom raketnom sistemu eksportne modifikacije „Kornet-EM“ i ručnom raketnom bacaču RPG-30. Raketni protivtenkovski sistem „Kornet-EM“ jednovremeno može da ispali dve rakete na jedan cilj (mininalan vremenski interval između opaljenja), dok RPG-30 poseduje imititor rakete, koji se ispaljuje neposredno pred aktivaciju glavne rakete.\nKompleksu „Trophy“ predstoji još puno usavršavanja da bi se efikasno mogao suprotstaviti ovakvoj šemi upotrebe modernih protivtenkovsih sredstava“- rekao je sagovornik ruske agencije TASS.\nKompleks aktivne zaštite “Trofi” se nalazi u naoružanju oklopno-mehanizovanih jedinice izraelske i američke vojske. Prema izvorima kompanije “Rafael” ukupno vreme njegove eksploatacije na različitim oklopnim platformama iznosi 500 hiljada radnih časova.\nU martu ove godine je potpisan ugovor u vrednosti od 79,6 miliona američkih dolara za montiranje ovog kompleksa aktivne zaštite na američke osnovne borbene tenkove M1A2 “Abrams”.\nPrvi korak ka ujedinjenju: Belorusija gradi svoju luku na ruskoj obali


Urednik filmskog programa RTRS podneo ostavku iz moralnih razloga - Marketing Mreža\nUrednik filmskog programa RTRS podneo ostavku iz moralnih razloga\nREGION – Urednik filmskog i dokumentarnog programa Radio-televizije Republike Srpske (RTRS) Zoran Dotlić podneo je danas ostavku iz, kako je naveo, moralnih razloga, posle protesta Boračkog udruženja zbog emitovanja filma „Pucanj u srce“. On je u ostavci koja je prihvaćena izrazio nadu da će ovaj čin biti pozitivno protumačen u onom delu javnosti koji bez jasne argumentacije proziva rukovodstvo RTRS-a.\nRTRS se još jednom izvinila borcima i porodicama poginulih, koje je povredilo emitovanje američkog filma „Pucanj u srce“, preneli su banjalučki mediji. RTRS istovremeno „odbacuje sve političke insinuacije i korišćenje boračkih interesa po potrebi i u svrhu ostvarenja političkih ciljeva nekih političkih stranaka“. U saopštenju generalnog direktora televizije Dragana Davidovića navodi se da RTRS očekuje od svih političkih struktura da stradanje srpskog naroda ne koriste za ostvarenje svojih političkih interesa i početak kampanje za lokalne izbore.\nIstiče se i da političke kampanje ne mogu da se počinju obračunom sa Javnim servisom Republike Srpske, što je, kako se navodi, godinama praksa nekih političkih partija čiji cilj je da uzdrmaju RTRS kao instituciju i diktiraju njenu uređivačku i kadrovsku politiku.\n– Nas zaposlene u Javnom servisu Republike Srpske političke stranke niti mogu, niti imaju prava da uče šta su interesi Srpske i kako se oni brane, jer smo i mi i naše porodice sa Republikom Srpskom rasli i prolazili sve teške i srećne trenutke već 20 godina – naveo je Davidović i dodao da u tom smislu RTRS ostaje dosledna u odbrani interesa Srpske, njenih građana i srpskog naroda u celini. Borci, porodice poginulih i nestalih, te ratni vojni invalidi Sarajevsko-romanijske regije prihvatili su juče izvinjenje RTRS kojim je javni servis priznao da je prikazivanje američkog filma ”Pucanj u srce” bila greška. Oni smatraju da pomenuti film negativno prikazuje srpske borce tokom proteklog rata u BiH.


Zbog stresa lošije pamtimo | MediaPress\nNaučnici su zaključili da su problemi sa pamćenjem nakon stresne situacije direktno povezani sa upalom i sistemom imuniteta, a ne oštećenjem mozga\n– U periodima krize, nadbubrežne žlezde luče adrenalin i kortizol. Hormon stresa preusmerava šećer u krvi ka mišićima, pa se tako smanjuje količina glukoze koja dospeva u hipokampus – deo mozga zadužen za memoriju. Vremenom, stres smanjuje hipokampus, što je simptom koji se dovodi u vezu i sa Alchajmerovom bolešću – kaže naučnica Kim Ajrin.\n– Nesumnjivo je utvrđeno kako je povišena prisutnost hormona stresa kod životinja bila povezana s manjim brojem veza između ćelija prefrontalnog korteksa, dela mozgu ključnog za kratkoročno pamćenje. Potvrđeno je i kako su ovakve promene bile povezane sa slabijim rezultatima na testiranjima kratkoročnog pamćenja – kaže dr Ajrin.\nTag:bolestgubitak pamćenjahormon stresaHronični stresimunitetkratkoročno pamćenjememorijamozakoštećenje mozgapamćenjepsihosocijalni strestelouznemirenost


Press Online :: Društvo :: ALARMANTNO: SRBIJA SE PROBUDILA U CRVENOJ ZONI! Evo koje UPOZORENJE danas važi i gde je zagađenje najkritičnije\nALARMANTNO: SRBIJA SE PROBUDILA U CRVENOJ ZONI! Evo koje UPOZORENJE danas važi i gde je zagađenje najkritičnije\nSrbija se jutros probudila u crvenoj zoni! I ne, nije ovaj put reč o korona virusu, već o starom dobrom znancu - zagađenju vazduha. Nema grada u kom se od jutros ne diše teško, a pored Beograda, na neslavnoj listi po zagađenju vodi Novi Pazar gde je vazduh prešao u ljubičasto!\nNije Srbija izuzetak na Balkanu kada je reč o zagađenju vazduha od jutros - gotovo sve zemlje regiona od ranog jutra se "crvene", pa tako vazduh je izrazito zagađen i u Bosni i Hercegovini, ali i Severnoj Makedoniji.\nBalkan u crvenoj zoni\nNaš glavni grad od jutros se ponovo nalazi na listi najzagađenijih gradova na svetu, pa je prema podacima sajta Air Visual Beograd na šestom mestu po zagađenosti, a ispred naše prestonice samo su gradovi u Indiji, Bangladešu i Pakistanu.\nBeograd je tako jutors, po ko zna koji put od početka ove "sezone" zagađenja najzagađenija prestonica Evrope.\nBeograd Air Visual\nDa je situacija loša možete videti i na Blicovom vidžetu - zagađenje vazduha.\nPrema našim podacima od jutros u zoni "nezdravo" od jutros je i Smederevo koje je i ispred Beograda, dok sajt Waqi info pokazuje da sitaucija nije ništa bolja ni u Nišu i Kraljevu.\nSEPA kaže da su danas u crvnoj zoni Beograd, Smederevo, Vlajevo, Kosjerić, Niš i Šabac\nIpak, ono oko čega se svi sajtovi za merenje kvaliteta vazduha slažu, to je da je od jutros situacija najdramatičnija u Novom Pazaru!\nPrema podacima sajta Agencije za zaštitu životne sredine Novopazarci su se jutros probudili u ljubičastoj zoni. To znači da ih je dočekao veoma zagađen vazduh!\nA u Novom Pazaru je tek alarmantno!\nOvaj vazduh je na mnogo nivoa štetan, pa zahteva i određene preporuke.\nOzbiljne zdravstvene tegobe\nPrema objašnjenju sa našeg vidžeta kada je neki grad u crvenoj zoni to znači da je vazduh nezdrav.\nTo znači da kod svih građana mogu da se jave posledice po zdravlje, blaže ili jače, a oni koji pripadaju osetljivim grupama mogu da se suoče sa ozbiljnim zdravstvenim tegobama.\nUozoranje za građane Srbije kada je zagađenje u crvnoj zoni glasi: "Aktivna deca i odrasli, te ljudi sa srčanim i respiratornim oboljenjima poput astme treba da izbegavaju svaki boravak na otvorenom. Svi ostali, posebno deca, treba da ograniče boravak na otvorenom. Izbegavati sve aktivnosti na otvorenom koje podrazumevaju ubrzano i duboko disanje".\nKada je reč o ljubičastoj, još zagađenijoj zoni, to je nivo zdravstvenog upozorenja na vanredne uslove. Čitava populacija će verovatno biti pogođena, odnosno svi mogu da osete zdravstvene tegobe.\nDodaje se i da je potrebno maksimalno smanjiti ili potpuno izbegavati naporne aktivnosti na otvorenom koje su praćene ubrzanim i dubokim disanjem.


Naslovnica Krajina Bosanski Novi Bosanski Novi: SIPA uhapsila pet osoba osumnjičenih za ratni zločin\nBosanski Novi – Pripadnici Agencije za istrage i zaštitu BiH (SIPA), po nalogu Tužilaštva BiH, od jutros na području Bosanskog Novog provode opsežnu akciju u vezi sa procesuiranjem ratnih zločina, tokom koje je već uhapšeno pet osoba\nUhapšeni su Ljuban Babić (53), Ranko Balaban (56), Rajko Karlica (47),Mirko Odžić (55) i Milenko Brčin (52), saopšteno je iz Tužilaštva BiH.\nOve aktivnosti provode se u okviru predmeta u kojem Tužilaštvo BiH vodi istragu o ratnim zločinima počinjenim na ovom području nad žrtvama bošnjačke nacionalnosti tokom 1992. godine.\nU saopštenju se dodaje da se, kao posljedica počinjenih zločina, desio progon gotovo cjelokupnog stanovništva bošnjačke nacionalnosti sa ovog područja, a počinjeno je i ubistvo 27 civila bošnjačke nacionalnosti iz sela Agići i Ekići u Mjesnoj zajednici Maslovare.\nS obzirom na opsežnost akcije, angažovani su i dodatni timovi SIPA-e, koji pružaju podršku u akciji.\nNavodi se da su u toku pretresi na ukupno četiri lokacije, a u toku je i pretres zgrade Policijske stanice, koja je pod stražom i kontrolom SIPA-e.\nPretrese vrše i u zgradi opštine i sjedištu komunalnog preduzeća, te još jednoj lokaciji, a radi pronalaska arhivskog materijala i dokaza koji se odnose na navedeni period, kao i otkrivanja radnji koje su činjene na prikrivanju dokaza.\nNakon hapšenja, osumnjičeni će biti sprovedeni postupajućem tužiocu, koji će ispitati osumnjičene i nakon toga donijeti odluku o pokretanju prijedloga za određivanje mjere pritvora ili mjera zabrane u skladu sa zakonom.


Evropsko prvenstvo – SOS KANAL PLUS\nAktuelno Atletika Pisane vesti Svet\nIzvor: Tanjug Evropsko prvenstvo u atletici, koje je planirano za period od 25. do 30. avgusta u Parizu, otkazano je zbog pandemije korona virusa. Kako su saopštili organizatori, posle sastanka … Read More\nFudbal Pisane vesti Srbija Svet\nSRBIJA rutinski protiv SEVERNE MAKEDONIJE u LAZAREVCU\nU 5. kolu grupe G kvalifikacija za Evropsko prvenstvo ženska fudbalska reprezentacija Srbije ubedljivo je savladala selekciju Severne Makedonije rezultatom 8:1. Meč je odigran na stadionu Kolubare u Lazarevcu, a … Read More\nAustrijaBelorusijaepEvropsko prvenstvoFrancuskafudbalKazahstanKolubaraLazarevacSeverna MakedonijaSrbijazene\nKošarka Pisane vesti Srbija Svet\nFIBA: Košarkaši Srbije na petom mestu rang liste\nIzvor: Tanjug Muška košarkaška reprezentacije Srbije zauzima petu poziciju na najnovijoj listi Međunarodne košarkaške federacije (FIBA). Košarkaši Srbije popravili su plasman posle februarskih kvalifikacija za Evropsko prvenstvo 2021. godine i … Read More\nEvropsko prvenstvoFIBAFrancuskaSjedinjene Americke drzaveSpanijaSrbija\nGruzija srušila Orlove Kokoškova u Pioniru\nKošarkaši Srbije poraženi su neočekivano od Gruzije na domaćem terenu rezultatom 94:90 u drugom kolu kvalifikacija za Evropsko prvenstvo 2021. godine. Gruziju je do pobede predvodio Tad Mekfaden sa 33 … Read More\nBeogradEvropsko prvenstvoGruzijaKokoskovkosarkaMiroslav RaduljicaSrbija\nIzvor: Tanjug Srpski košarkaš Miloš Teodosić vratio se u Bolonju i neće igrati za nacionalni tim protiv Gruzije u kvalifikacijama za Evropsko prvenstvo 2021. godine, prenosi portal bolognabasket.com. Kako se … Read More\nBeogradEvropsko prvenstvoKošarkaMiloš TeodosićSrbija\nKokoškov vraća “otpisane”\nSelektor košarkaške reprezentacije Srbije Igor Kokoškov odredio je danas igrače za prvi kvalifikacioni prozor za odlazak na Evropsko prvenstvo 2021. godine. Kako je saopšteno na sajtu Košarkaškog saveza, … Read More


Indija potisnula Fejsbuk - Neverovatna Indija\nNaslovna Video Indija potisnula Fejsbuk\nDruštvena mreža TikTok, koja pripada kineskoj startap kompaniji „ByteDance“, u prvom kvartalu 2019. smenila je Fejsbuk na poziciji najčešće preuzimane aplikacije u domenu društvenih mreža. Prema podacima kompanije za istraživanje tržišta “Sensor Tower”, zabeleženo je 188 miliona preuzimanja, od kojih 47 odsto u Indiji.\n– Indijsko tržište biće jedinstveno po tome što će u sledećem talasu 200-400 miliona novih korisnika interneta TikTok biti prva društvena platforma na kojoj će moći da podele značajne trenutke iz života – ne samo s prijateljima i porodicom, već i s globalnom publikom istih interesovanja – navodi TikTok u saopštenju.\n– S obzirom na to da 50 odsto indijskog stanovništva čine mlađi od 25 godina, te da onlajn video-platforme i platforme za kratke video-klipove (short video platforms) beleže meteorski rast popularnosti, TiTok će neminovno postati vodeća aplikacija kada je reč o društvenim mrežama za deljenje klipova – smatra Šehar Šarma, potpredsednik digitalne medijske kompanije „GroupM“.\nPrethodni tekstNarendra Modi polaže zakletvu u četvrtak\nSledeći tekstIndija menja trendove društvenih mreža?\nOprez: Mudre Indijke ne žele da im se na Fejsbuku vide profilne slike


NVIDIA procesori obezbeđuju vrhunske performanse 3D animatore NVIDIA procesori obezbeđuju vrhunske performanse 3D animatore – Personal magazin\nNVIDIA procesori obezbeđuju vrhunske performanse 3D animatore\nIntegracija NVIDIA PhysX sistema i CUDA arhitekture, omogućava umetnicima da kreiraju realističnu simulaciju vode, živopisne karaktere i dinamične eksplozije. Sa 3D tehnologijom koja postaje polagano deo svih nas, proizvođači igara…\nIntegracija NVIDIA PhysX sistema i CUDA arhitekture, omogućava umetnicima da kreiraju realističnu simulaciju vode, živopisne karaktere i dinamične eksplozije. Sa 3D tehnologijom koja postaje polagano deo svih nas, proizvođači igara i animatori sada mogu da kreiraju mnogo realnije slike sa novim Autodesk Softimage 2011 softverom za kreiranje digitalnog sadržaja koji integriše dve ključne tehnologije iz kompanije NVIDIA®, NVIDIA PhysX® i NVIDIA CUDA™.\nPoslednje izdanje Autodesk Softimage 3D softvera za modelovanje i animaciju, omogućava real-time simulacije koristeći NVIDIA PhysX – moćni API odnosno “endžin”, ubrzan od strane NVIDIA Quadro profesionalnih grafičkih čipova (GPU) i NVIDIA CUDA arhitekture. Poboljšane simulacije daju mogućnost kreiranja realnijih vizuelnih efekta, kao što su simulacije vode, karaktera i eksplozija sa visokim brojem detalja.\n“Integracijom CUDA i PhysX tehnologija u novom izdanju Softimage-a, Autodesk je prikazao novi svet kreativnih opcija za kreiranje sadržaja za profesionalne korisnike”, izjavio je Jeff Brown, generalni direktor, odeljenja za profesionalna rešenja u kompaniji NVIDIA. “ Sa profesionalnom Quadro grafikom, umetnici koji koriste Softimage, mogu da ostvare više nivoe realizma, dodavajući fizičke simulacije njihovom radu.”\nSoftimage uključuje Interaktivno Kreativno Okruženje (ICE), moćnu platformu iz Autodeska koja omogućava spektar posebnih alata i vizuelnih efekata. ICE je dizajniran da pomogne umetnicima da ostvare svoje kreativne ideje sa lakoćom i bez potrebe za komplikovanim programiranjem. Kada se radi sa PhysX interfejsom za čvrsta tela, ICE koristi masivnu paralelnu procesnu snagu NVIDIA GPU-ova kako bi povećao interaktivnost u Softimage-u 2011.\n“Integracija Autodesk Softimage 2011 sa PhysX tehnologijom predstavlja jedno od najboljih okruženja za proizvođače igara,” izjavio je Mark Schoennagel, senior 3D evangelist, u kompaniji Autodesk. “Kupci Softimage softvera, će biti impresionirani mogućnostima prilikom kracije realističnih animacija karaktera i vizuelnih efekta, pogotovo sada kada su NVIDIA CUDA i PhysX integrisani delovi ovog paketa.”\nNVIDIA procesori obezbeđuju vrhunske performanse 3D animatore was last modified: May 5th, 2010 by Redakcija\n3D animatoriAUTODESKCUDA arhitekturNVIDIANVIDIA PhysXNVIDIA procesoriNVIDIA QuadroSoftimage 3DSoftver\nStiže iPhone OS 4.0 beta 3\nMicrosoft lansirao Visual Studio 2010


Vesti online / Scena / Kultura / Srpska enciklopedija gotova tek za 15 godina\nSrpska enciklopedija gotova tek za 15 godina\nIzrada Srpske enciklopedije, kapitalnog dela od izuzetnog značaja za srpsku istoriju i kulturu, mora imati političku podršku, rekao je predsednik Uređivačkog odbora tog projekta Dragan Stanić.\nČekaćemo deceniju i po na ovo kapitalno delo\nOn je dodao da bez pomoći taj projekat, započet početkom 90-ih godina prošlog veka, neće biti završen još punu deceniju i po.\n- U ovom trenutku imamo izgrađene odnose sa državom, poslujemo na osnovu godišnjeg ugovora, ali nažalost finansijske mogućnosti naše države nisu velike pa su procene da Srpska enciklopedija neće biti završena još 15 godina - rekao je Stanić.\nOn je rekao da Uređivački odbor ima šest zaposlenih i da se sa tako malom ekipom ne može brže raditi. U svetu je na ovakvim projektima zaposleno 100 do 200 stručnjaka. Do sada su objavljene dve knjige, a treća se očekuje naredne godine. Srpska enciklopedija bi trebalo da ima deset tomova, ali Stanić kaže da će zbog količine materijala biti 18 knjiga.\nStanić je naveo da se pisanjem Srpske enciklopedije moramo baviti "mi sami" jer ako je budu pisali drugi, kako tvrdi, oni neće mnogo voditi računa o našim naučnim, nacionalnim i kulturnim interesima, i zbog toga ovaj projekat mora imati političku podršku.\nUtorak 06.12.2011. 08:28\nCEKATI DA VAM neko drugi izradi Enciklopediju je kao da cekate nekoga da vam dodje u kucu i pocese vas po celom telu. Problem finansija, interesantna stvar, bila je prisutna i u Brozovom rezimu!


Hojt Ji: Otkazivanje Južnog toka dobra prilika za Srbiju\nVisoki zvaničnik američkog Stejt departmenta Hojt Brajan Ji rekao je danas da otkazivanje projekta Južni tok predstavlja dobru priliku za Srbiju i druge zemlje\nu regionu da razmotre alternativne izvore snabdevanja.\n"Verujemo da odustajanje od Južnog toka predstavlja dobru priliku za Srbiju i druge zemlje da ponovo razmisle o efikasnoj strategiji i za sebe i za čitav region. Mi ćemo sarađivati sa Srbijom i drugim zemljama koje sada traže alternative Južnom toku da identifikuju najbolju moguću alternativu", rekao je Ji u intervjuu agenciji Beta.\nJi je rekao da je za svaku zemlju, za stabilnu ekonomiju i političku nezavisnost, ključno da diverzifikuje snabdevanje energentima, ali je istakao i da zemlje u regionu treba da koordinišu strategije.\nPrema njegovim rečima treba raditi na alternativnim izvorima gasa, poput Kaspijskog basena, ali i razmišljati o korišćenju obnovljivih izvora energije, većoj efikasnosti korišćenja energije i razvoju novih domaćih izvora.\n"To ne znači da se protivimo korišćenju gasa iz Rusije, ali smatramo da je loša ideja zavisiti samo od Rusije ili bilo koje druge zemlje", rekao je zamenik pomoćnika državnog sekretara SAD za Evropu i Evroaziju.\nOn je rekao da Srbija kao predsedavajuća OEBS-u ima "važnu ulogu u teškom trenutku" ali da nijedna zemlja ne može biti neutralna kada su u pitanju osnovna\nnačela OEBS-a poput poštovanja granica, suvereniteta i teritorijalnog integriteta.\nJi je naglasio da SAD snažno podržavaju reforme koje Srbija preduzima na putu ka Evropskoj uniji, kao i dijalog Beograda i Prištine, ali da ima još pitanja koja Beograd treba da reši.


Poljska ne želi da njena prašuma bude Uneskovo prirodno blago - Impuls\nObjavljeno: Subota, 24 Juni 2017 13:00\nPoljski ministar ekologije, koga borci za zaštitu prirodne sredine oštro kritikuju što je u najvećoj evropskoj prašumi dozvolio seču drveta velikih razmera, zatražio je da se Bjalovješkoj šumi uzme Uneskov status zaštićenog prirodnog blaga koji podrazumeva zabranu ljudskih aktivnosti na tom prostoru. Seča drveta u šumi sa jedinstvenom florom i faunom dozvoljena je pre godinu dana s obrazloženjem da je treba zaštiti od insekata štetočina.\nBjalovješka šuma, na istočnoj granici Poljske sa Belorusijom, jedan je od najvećih opstalih delova prašume koja je pre 10.000 godina pokrivala evropsku ravnicu.\nU toj šumi živi jedinstveni biljni i životijski svet, uključujući najvećeg sisara na kontinentu - evropskog bizona.\n"Bjalovješka šuma dobila je od Uneska status prirodnog blaga nelegalno i bez konsultacija sa lokalnom zajednicom", naveo je ministar ekologije Jan Šiško (Szyzsko) u saopštenju nakon što je objavio da je "tužilaštvu predata žalba" po tom pitanju.\nŠiško smatra da je kontradiktorno da prašuma ima Uneskov status prirodnog blaga, što znači zabranu intervencija ljudi na tom mestu, i istovremeno pripada EU mreži Priroda 2000 (Natura 2000) zaštićenih zona u kojima je, prema mišljenju poljskog ministra, seča drveta dozvoljena.\nPoljska vlada je dozvolila seču drveta, koja je počela u maju 2016, kako bi suzbila štetu koju su napravili insekti štetočine iz reda potkornjaka i smanjila opasnost od šumskih požara.\nMeđutim, naučnici, ekolozi i Evropska unija protestuju a aktivsti borbe za zaštitu čovekove okoline tvrde da se prastara stabla seku iz komercijalnih razloga.\nPoljski ministar ekologije želi da Bjalovješka šuma od Uneska dobije drugi status - prirodno-kulturnog nasleđa a "ne samo prirodnog jer su aktivnosti ljudi u prašumi vidljive golim okom".\nOrganizacija Grinpis, čiji aktivisti su se ranije ovog meseca vezali za opremu drvoseča kako bi sprečili seču, za novu Šiškovu izjavu kaže da predstavlja "dalje manipulacije".\nOni takođe ističu da seča drveta nije u skladu ni sa pravilima programa Natura 2000.\n"To je pokušaj ministra da nametne svoj narativ", rekli su za agenciju AFP u ekološkoj grupi KlajentErt (ClientEarth).\nŠiškovo saopštenje stiglo je dve nedelje pre početka godišnje Uneskove konferencije o svetskom nasleđu koja se ove godine održava u Krakovu, gradu na jugu Poljske.\nBjalovješka šuma je status prirodnog blaga dobila 2011. godine.\nUnesko je ranije izrazio bojazni zbog seče drveta u prašumi. Isto je uradila i Evropska komisija koja je u aprilu upozorila Varšavu da treba da preduzme zakonske mere da zaustavi seču.


Bogdanović - zvijezda u usponu koja igra kao veteran!\nBogdan Bogdanović ove sezone isprofilisao se kao jedan od deset najboljih novajlija u NBA ligi i polako postaje neizostavni šraf Sakramento Kingsa.\nČetvrtak, 08.02.2018. | 22:45\nPočetkom sezone u redovnom istraživanju generalnih menadžera za dolazak srpskog igrača u NBA rečeno je da spada u najpotcenjenije.\nBogdanović je došao na mala vrata u Sjedinjene Američke Države, ali je ubrzo skrenuo pažnju na sebe što je dovelo do toga da Bogdan učestvuje na Ol-staru – "Rising Star" utakmici.\n"Mislim da sam iskusan igrač i znam kako da budem spreman da igram svako veče. Osećam se dobro, nema umora", rekao je Bogdanović, a prenosi zvaničan sajt NBA.com.\nSajt NBA lige posvetio je blog srpskom igraču, gde se navodi da je Bogdanović u profesionalnim vodama od 18 godine kada je debitovao za beogradski Partizan.\n"Peđa je igrao moju poziciju i divio sam mu se. Gledao sam Peđu i Vlada kako su igrali nekada za Kingse. Kao mali sam igrao fudbal i košarku, ali kada je Jugoslavija 2002. godine osvojila zlatnu medalju u Indijanapolisu, odlučio sam da igram košarku", kaže Bogdanović.\nIako je sezonu krenuo slabo van linije 7,24 sa procentima oko 33 odsto, Bogdanović se sada nalazi na 39,6, a od početka decembra šutira 42,3 za tri poena što je bolje od Demijana Lilarda, Bredlija Bila i Kevina Durenta.\nBogdanovićevi saigrači složni su sa činjenicom da on ne igra kao "ruki".\n"On nije novajlija. Za vas(novinare) možda jeste, ali za nas je on iskusan igrač. Na visokom nivou je igrao tokom čitave karijere. Zna kako da igra i mi se 'hranimo' time. Želi da pobeđuje", rekao je Džordž Hil, a onda se uključio i Dieron Foks:\n"Bogdanović je sjajan do sada. Izađe na teren i kreira – baca lobove, uključuje druge igrače ili kreira za sebe. On ne igra kao ruki i mi ga ne gledamo kao novajliju u ligi".\nBogdanović sarađuje sa svim igračim na terenu, ali se posebno izdvaja njegova konekcija sa Vilijem Koli-Stajnom.\n"Pre svega, rođeni smo na isti datum, tako da je to verovatno razlog naše dobre saranje", rekao je kroz smeh Bogdan. "Pokušavam da uvek odaberem dobar potez i pokušavam da igramo kao tim. Poznajemo se samo dva-tri meseca. Verujem u ove momke i imamo dobru hemiju u ekipi. To je najvažnije".\nNBA.com navodi i Bodanovićemo umeće da pogodi važne šuteve u završnici.\nJedan od takvih bio je 27. novembra protiv Golden Stejt Voriosa, dok je skoro protiv Čikaga pogodio šut za tri poena preko dva igrača na 60 sekundi do kraja.\n"Imam iskustva u šutiranju važnih lopti ka košu i imam samopuzdanje prilikom istih šuteva. Nekada lopta uđe, a nekada ne", rekao je Bogdanović, a prenosi NBA.com\n"Trener mi govori da budem agresivnije, ali mislim da je to nešto na šta moram da se naviknem. Tempo igre je ovde drugačiji nego u Evropi", dodao je Bogdan.\nSrpski košarkaš dotakao se i razlike između evropske i NBA košarke.\n"Dosta je drugačije ovde. Više slobode imamo. Imate mnogo više prostora da pokažete talenat. U Evropi se igra više timska košarka. Morate da limitirate greške, tako da je drugačija vrsta pritiska", kaže Bogdan.\nZa kraj, bek Sakramenta rekao je da se raduje narednom letu jer će imati mnogo više vremena da radi individualno na telu.\n"Još mnogo toga imam da dokažem u ovoj ligi. Ovo leto će biti prvo posle sedam ili osam godina bez obaveza. Tako da ću raditi na mom telu i mojim veštinama. Znam da mogu biit mnogo bolji", zaključio je Bogdanović.


Đilas: LDP ponudio konkretan plan : Nadlanu.com\nĐilas: LDP ponudio konkretan plan\nObjavljeno 23. sep 2013. / 18:02:58\nOn je rekao da bi taj plan, uz podršku drugih političkih organizacija i pojedinaca, bio ponuđen kao alternativa aktuelnoj vlasti.\nĐilas je, posle sastanka s predsednikom LDP Čedomirom Jovanovićem u sedištu DS, novinarima rekao da će Predsedništvo DS narednih dana razmatrati predlog LDP i da veruje da će stepen saglasnosti s tim predlogom biti veliki jer svi žele da vide Evropu u Srbiji.\nJovanović i Đilas su se saglasili da će se saradnju ići "korak po korak", jer žele da pokažu odgovornost prema zemlji i građanima.\nJovanović poručio je, posle sastanka s Šilasom, da je Beograd poslednja tačka odbrane u kojem je gradska vlast formirana na osnovu podrške na izborima i naveo da LDP ne može da stoji sa strane već će predložiti neki politički odgovor na eventualnu smenu gradonačelnika.\n"Ne možemo da stojimo sa strane i nemo posmatramo i sigurno ćemo predložiti neki politički odgovor na smenu gradonačelnika, ne zbog toga što smatramo da Dragan Đilas treba doživotno da vodi Beograd, već zbog toga što je ovo stavljanje tačke na ideju slobodne lokalne samouprave u Srbiji", rekao je Jovanović.\nJovanović je rekao da manje od 24 sata od sednice gradskog parlamenta, oni koji govore o promeni vlasti u Beogradu, ne mogu da odgovore na pitanje da li će uspostaviti privremenu upravu li novu lokalnu većinu i ko će biti čovek koji bi vodio Beograd nakon smene vlasti.\nOn je ocenio da sve ono što se dešavalo poslednjih godinu dana je bio obračun sa idejom drugačije lokalne samouprave i guranje Srbije pod šinjel.\n"Beograd ne može biti ni pod čijim šinjelom - ni pod Vučićevim, ni pod Djialsovim, ne treba da bude ni pod mojim i na to ćemo sigurno odgovoriti", rekao je Jovanović.\nNa pitanje šta to konkretno znači lider LDP je rekao da "odgovor mora biti u demistifikaciji svega što se u Beogradu dešava - da li je to put do bolje gradske vlasti ili je to finale obračuna sa opozicijom u zemlji".\nJovanović je rekao i da LDP nije dužan da bude advokat ni Djilasa, ni DS i naglasio da oni koji žele promene u Beogradu ne znaju ko bi vodio taj grad, ali znaju ko će biti uhapšen. On je rekao da je za LDP Beograd bio simbol onoga što je najbolje u Srbiji.\nSastanku su prisustvovali i Dragoljub Mićunović i Bojan Pajtić, kao i Nataša Mićić i Nenad Milić.


Vesti – Page 2 – Bambi\nPlazma u ćiriličnoj ambalaži\nPosted on June 15, 2020 by dragannovkovic\nBrend Plazma kompanije Bambi u svoje 53 godine postojanja ove godine je za potrošače Srbije lansirao Plazmu u ćiriličnom pakovanju. Naime, brend Plazma učestvuje u akciji koju je pokrenula kompanija DIS „Domaći zadatak: Kupi domaće“, u kojoj pored tog trgovinskog lanca, učestvuje još nekoliko domaćih brendova. U toku trajanja kampanje, ambalaže proizvoda će biti postavljene […]\nPlazma nastavila sa podrškom za sve naše moderne heroje\nPosted on May 18, 2020 by dragannovkovic\nU petoj nedelji projekta Velika dela nastaju kod kuće, brend Plazma kompanije Bambi obradovao je mališane i zaposlene u nekoliko predškolskih ustanova u Srbiji. Protekle nedelje, u okviru projekta Velika dela nastaju kod kuće, želeli smo da obradujemo naše najmlađe sugrađane, tako što smo predškolskim ustanovama u opštini Stari grad, ali i Novom Sadu i […]\nPosted on May 5, 2020 by dragannovkovic\nI pre početka proglašenja pandemije koronavirusa, kompanija Bambi je preduzela mere kako bi zaštitila zdravlje i bezbednost svojih zaposlenih. Mere koje je Bambi preduzeo su i dalje na snazi, a generalni direktor kompanije Dragan Stajković kaže da je ponosan na sve zaposlene u Bambiju za ponašanje koje su pokazali u prethodnom periodu: „Ponosan sam na […]\nBambi pokloni za heroje u radnjama\nPosted on April 24, 2020 by dragannovkovic\nNa samom početku vanrednog stanja zbog globalne pandemije COVID-19 dosta toga je bilo neizvesno. Na koji način će se nastaviti sa normalnim aktivnostima, koliko će dugo da traje čitava situacija, imajući u vidu koliko je stanje ozbiljno. Predstavnici Direkcije za prodaju kompanije Bambi su baš u tim prvim nedeljama došli na ideju da se zahvale […]\nU ponedeljak, 20. aprila startovala je nova Plazma kampanja VELIKA DELA NASTAJU OD KUĆE, dok smo u nedelju, 19.04. tačno u 19h imali prvi live na našem Instagram nalogu Plazma Zvanična! Plazma vas poziva da svake nedelje u 19h zajedno sa svojom porodicom posetite Plazma Zvanična Instagram nalog i uživate u mnogo zanimljivog i šaljivog […]\nPodrška koju jedni drugima pružamo\nPosted on April 23, 2020 by dragannovkovic\nPrvi Uskrs ove godine koji obeležava u Beogradu, daleko od porodice u Kruševcu, naša koleginica Violeta Nedeljković će pamtiti po najdužoj zabrani kretanja za građane koja je trajala preko 80 sati, ili skoro 4 dana. No, bez obzira na to, Violeta je jedva čekala utorak, prvi radni dan posle praznika, da izađe na teren zajedno […]\nI ONI SU HEROJI\nPosted on April 16, 2020 April 23, 2020 by dragannovkovic\nMirjana Stefanović radi u kompaniji Bambi pune tri decenije i deo je brojnih lepih trenutaka koje je Bambi doživeo. U sektoru proizvodnje je doprinela nastanku hiljada tona omiljene Plazme i drugih poznatih proizvoda kompanije, koje vole sve generacije. Sada, kao i mnoge od njenih kolega, Mirjana prati situaciju u vezi pandemije koronavirusa, nada se njenom […]\nNaše zdravlje je na 1. mestu\nPosted on March 27, 2020 March 30, 2020 by dragannovkovic\nBezbednost naših zaposlenih u ovim trenucima je prioritet br. 1 kompanije Bambi. Od trenutka proglašenja globalne pandemije virusa COVID-19, kompanija Bambi je krenula sa preduzimanjem mera i protokola, kako bi se svi zaposleni pridržavali neophodnih zaštitnih mera a proizvodni proces neometano odvijao. Sve mere koje sprovodimo su u skladu sa uredbama i preporukama koje je […]\nBambi dobitnik priznanja „Najbolje iz Srbije“ 2019\nPosted on November 28, 2019 November 28, 2019 by dragannovkovic\nBeograd, 28. novembar 2019. – Kompanija Bambi proglašena je za najbolji korporativni brend u kategoriji hrane, na ovogodišnjoj dodeli priznanja „Najbolje iz Srbije“, u organizaciji Privredne komore Srbije i Ministarstva trgovine, turizma i telekomunikacija. „Na brendovima kompanije Bambi, pre svega Plazmi, su odrastale i odrastaju brojne generacije. Mi, iz Bambija, nastojaćemo i dalje da opravdamo […]\nPosted on October 17, 2019 October 17, 2019 by dragannovkovic\nPožarevac, 17. oktobar 2019. – Kompanija Bambi je danas u Požarevcu predstavila novi projekat „Važna si“, u okviru kojeg su organizovani besplatani mamografski pregledi za zainteresovane žene na teritoriji Grada Požarevca uzrasta od 45 do 69 godina. Projekat je realizovan uz podršku Ministarstva zdravlja, grada Požarevaca, kao i Instituta za javno zdravlje Srbije „Dr Milan […]


Bitkoin izgubio 50 odsto vrednosti, ni druge valute ne izgledaju mnogo bolje – Bankar.rs\nHome/FOREX/KRIPTOVALUTE/Bitkoin izgubio 50 odsto vrednosti, ni druge valute ne izgledaju mnogo bolje\nDo toga je došlo nakon velikog pada u četvrtak uveče, kada su neke od najjačih kriptovaluta izgubile i više od 10 odsto svoje vrednosti, a potom je usledila delimična stabilizacije tokom petka.\nOvaj pad “zbrisao” je više od 600 milijardi dolara tržišne vrednosti bitkoina, dok je sa celog kripto tržišta “nestalo” više od jednog biliona dolara, prenosi Blumberg računicu kompanije Bespoke Investment Group.\nPojedini analitičari očekuju dalji pad kriptovaluta, pa su se pojavile i prognoze da bi nakon eventualnog smanjenja vrednosti do 30.000 dolara moglo da se dogodi drastično urušavanje bitkoina, čija bi cena mogla da padne sve do 10.000 dolara, prenosi portal Biznis.rs.\nItirijum, druga najveća kriptovaluta po tržišnoj kapitalizaciji, potonuo je za 24 sata skoro 10 odsto, na 2.490 dolara. Pad u proteklih nedelju dana iznosio je oko 24 procenata, a tržišna kapitalizacija je na nivou od 299 milijardi dolara.\nI sve ostale vodeće digitalne valute nalaze se “u crvenom”, pa su tako gubitke u protekla 24 sata zabeležili solana (14,70 odsto), BNB (11 odsto) i kardano (8,17 odsto). Polkadot je izgubio 13,74 odsto vrednosti, a tera 13,29 procenata.\nBitkoin Pad Vrednost\nPregled štampe - ponedeljak 24.01.2021.


Predsednik u poseti industriji HELIOS Srbija d.o.o.\nPredsednik opštine Gornji Milanovac, Dejan Kovačević, u nastavku aktivnosti poseta privatnim kompanijama i javnim preduzećima na teritoriji opštine Gornji Milanovac, posetio je kompaniju Helios Srbija. Na radnom sastanku prisustvovali su predsednik Opštine Dejan Kovačević, generalni direktor kompanije Helios Srbija Stanica Levajac i direktor Vladimir Simić.\nNa početku sastanka, direktori su upoznali predsednika opštine sa istorijatom i razvojem kompanije Helios Srbija. Kompanija trenutno ima 163 radnika u stalnom radnom odnosu i 50 radnika koji obavljaju sezonske poslove. Nakon završenog sastanka, predsednik opštine je u pratnji rukovodstva kompanije posetio laboratoriju, pogone i skladišta.\nPredstavnici kompanije Helios Srbija čestitali su predsedniku opštine izbor na tu funkciju i istakli su da je neophodna saradnja sa lokalnom samoupravom kako bi se proizvodnja unapredila i novi radnici zaposlili.\nGeneralna direktorka Levajac istakla je da kompanija od 2003. godine ostvaruje konstantan rast i da je za nešto više od 13 godina poslovanja vrednost kompanije porasla pet puta. Takođe, navela je da je došlo do objedinjavanja proizvodnog i trgovinskog dela Helios Grupe u Srbiji i da je sedište te kompanije u Gornjem Milanovcu pa se samim tim i rezultati kompanije računaju kao rezultati kompanije iz naše opštine.\nDirektor Simić je upoznao predsednika sa finansijskim bilansima kompanije i naveo da je za ovu godinu planiran rast od 7% u odnosu na prošlu i da je preduzeće pored Srbije orijentisano na još 17 izvoznih tržišta.\nPredsednik je pohvalio namere Vlade Republike Srbije da se uvede dualno obrazovanje u naš obrazovni sistem jer je mladim ljudima potrebno više prakse tokom školovanja.\n"Moja vrata su uvek širom otvorena za sve predstavnike privrede i mlade ljude koji imaju dobre ideje vezane za preduzetništvo. Sa stanovišta lokalne samouprave, napravićemo jedan sveobuhvatni plan saradnje sa privredom za 2017. godinu. Takođe, važan deo našeg programa je i poljoprivreda jer je naš kraj poznat po toj delatnosti. Veoma nam je važno da kompanije prepoznaju značaj društvene odgovornosti i mogu samo da ih ohrabrim i podržim da tako nastave i dalje. Ubrzano radimo na svim projektima vezanim za izgradnju pristupne saobraćajnice za autoput jer je to projekat koji ima ogroman značaj za razvoj industrije i turizma u Gornjem Milanovcu i taj projekat je prioritet nad prioritetima", izjavio je predsednik opštine.\nU narednom periodu predsednik opštine nastaviće da obilazi privredne subjekte na teritoriji Gornjeg Milanovca.


Održan sastanak posvećen projektu „Turski tok”\nPredstavnici ruske kompanije „Gasprom” i Ministarstva energetike Turske sastali su se povodom realizacije projekta „Turski tok”. Kako je saopšteno, na sastanku je postignut dogovor o završavanju potrebnih procedura za pomenuti projekat, dok će se o uslovima isporuke gasa još uvek pregovarati. Podsetimo, sporazum o izgradnji gasovoda „Turski tok” je postignut …\nTanjug je juče preneo da ruski gasni džin, Gasprom, zabeležio je pad neto dobiti od 17 odsto u drugom kvartalu 2016. godine zbog većih troškova poslovanja koji su neutralizovali rast prihoda, saopšteno je iz te kompanije. Ruski državni gigant je ostvario neto dobit od 245 milijardi rubalja (3,4 milijarde evra) …\nPotpisan memorandum za Jadransko-jonski gasovod\nU petak 26. avgusta 2016. godine u Dubrovniku u Hrvatskoj potpisan je memorandum o razumevanju za projekat izgradnje Jadransko-jonskog gasovoda. Sporazum je potpisan na kraju Kroacija samita, a potpisnici su bili ministri ekonomije Hrvatske, Crne Gore i Albanije i izvršni direktor azerbejdžanske državne naftne kompanije SOCAR. Jadransko-jonski gasovod poveyaće Albaniju …\nOdržan sastanak o snabdevanju i skladištenju gasa\nMinistar rudarstva i energetike Republike Srbije gospodin Aleksandar Antić sastao se u petak 26. avgusta 2016. godine sa generalnim direktorom kompanije „Gasprom Export“ gospođom Elenom Burmistrovom. Gospodin Antić je nakon sastanka izjavio da će potrebne količine gasa za Srbiju biti obezbeđene. Istakao je i da Srbija pridaje veliki značaj podzemnom …\nŠefčovič: Pregovori o gasu u Kijevu i Moskvi\nPotpredsednik Evropske komisije zadužen za Energetsku uniju Maroš Šefčovič će 11-12. septembra doputovati u Moskvu na pregovore o gasu, izjavio je jedan neimenovani zvaničnik Evropske komisije za rusku agenciju Tass. Kako je rekao, Evropska komisija može da potvrdi da će potpredsednik Komisije Maroš Šefčovič 2. septembra doputovati u Kijev, i …\nUkrajina će uskoro koristiti svoj gas umesto uvoznog\nMinistar energetike Ukrajine gospodin Igor Nasalik izjavio je da će se kroz četiri godine Ukrajina prebaciti na korišćenje sopstvenog gasa. Kako je istakao u intervjuu za ukrajinsku televiziju 112 Ukrajina, vlada Kijeva je razvila odgovarajući program tako da ovoj zemlji uskoro neće biti potreban uvozni gas. Uvozni gas bi trebalo …\nOPEK i predstavnici Rusije se sastaju u oktobru\nEnergetski dijalog Rusije i članica Organizacije zemalja izvoznica nafte (OPEK) biće održan u oktobru u Beču, a tačan datum će uskoro biti utvrđen, izjavio je ruski ministar energetike Aleksandar Novak. „Planirano je da sastanak bude održan u oktobru u Beču. Tačan datum će biti dogovoren putem diplomatskih kanala u bliskoj …


Putin dozvolio proteste u Sočiju\nRuski predsednik Vladimir Putin potpisao je uredbu kojom se uklanja zabrana organizovanja političkih protesta na Zimskim olimpijskim igrama u Sočiju.\nOn je tako popustio pod pritiskom Međunarodnog olimpijskog komiteta.\nUredbom se dozvoljavaju demonstracije i protestne šetnje na lokalitetima i duž puteva koje moraju da budu dogovorene sa zvaničnicima crnomorskog odmarališta, kao i regionalnim policijskim i bezbednosnim snagama, preneo je AFP.\nNjime se, takođe, dozvoljava zvaničnicma utvrđivanje ograničenja broja ljudi koji mogu da učestvuju na protestima tokom Olimpijade koja se održava od 7. do 23. februara.\nRusija uvodi veoma stroge bezbednosne mere tokom Olimpijade, a bojazan da bi islamistički ekstremisti mogli da izvrše napade tokom Olimpijade se pojačala nakon dva samoubilačka bombaška napada koja su se desila nedavno u južnom gradu Volgogradu, transportnom čvorištu udaljenom 700 kilometara od Sočija.\nJuče je portparol Kremlja Dmitrij Peskov rekao da predsednik Putin, koji boravi u crnomorskom odmaralištu Sočiju, namerava da ode u temeljnu inspekciju olimpijskih objekata i infrastrukture uoči Olimpijskih igara početkom februara u Sočiju.\nPeskov je dodao i da su svi ruski zvaničnici zaduženi za pripreme Olimpijskih igara, na čelu sa zamenikom premijera Dmitrijem Kozakom, takođe u Sočiju, prenela je agencija Itar Tass.


Beta 10. marta 2020. 15:00\nPotpredsednik Narodne stranke (NS) i narodni poslanik Miroslav Aleksić izjavio je danas da „apsolutno neodgovorno i potpuno skandalozno“ ponašanje vlasti u Srbiji povodom širenja virusa korona može imati katastrofalne posledice po živote i zdravlje gradjana, jer je režim, vodjen političkim motivima i izbornom kampanjom koja je u toku, pokušao da tu temu gurne u drugi plan.\n„Šala i komika ne dolikuju najvišim državnim organima, predsedniku države i lekarima koji su o tome govorili i pokušali da kroz šalu gradjanima uliju sigurnost. Čak su ih pozivali i da idu Italiju u šoping, a cela Italija je od danas pod karantinom“, rekao je Aleksić novinarima ispred Specijalnog suda, gde je predao krivičnu prijavu protiv člana Gradskog veća Požarevca Tomice Stojanovića.\n„Bojim se da država, kao i do sada, neće preduzeti ozbiljnije korake, jer nismo ni pokazali da smo kao država spremni da odgovorimo na jednu ovako veliku krizu i bojim se da se na ovakav način dovodi u pitanje životi i zdravlje gradjana Srbije, a za to nije odgovoran niko drugi do sama vlast“, rekao je Aleksić.\n„Vlast se ponaša veoma neodgovorno u situaciji u kojoj ceo svet i Svetska zdravstvena organizacija upozoravaju na ozbiljnost virusa korona, a države u okruženju preduzimaju sve neophodne mere“, zaključio je Aleksić.


"Veoma poštujem naše predsednike, Tadića, Koštunicu, Nikolića, ali moje je pitanje šta vam znači to kao Hongkong? Da iznajmimo teritoriju na 100 godina", uzvratio je Aleksandar Vučić na pitanje novinara kako vidi Koštuničinu izjavu.\n"Ko će da to prihvati i s kim ste razgovarali od Albanaca koji već imaju neiznajmljenu teritoriju, koju su dobili za vreme vašeg mandata?", zapitao je predsednik Srbije.\nBivši predsednik SRJ i premijer Srbije Vojislav Koštunica izjavio je da je imao predlog za rešenje pitanje Kosova i on se zasnivao na modelu Hongkonga, a za koji tvrdi da bi bio kompromis koji bi isključio sve ekstremne opcije i da bi bio uspešan, održiv i funkcionalan.\n"Nadgledana autonomija, za razliku od nadgledane nezavisnosti, saglasna je Povelji UN i Ustavu Srbije. Time bi bilo omogućeno Albancima da na Kosovu sami upravljaju svojom vlastitom budućnošću i ostvaruju svoje interese, a, s druge strane, Srbija bi saglasno Povelji UN zadržala svoje suverenitet i integritet", rekao je Koštunica za Kurir.\nNesmisao tog predloga ilustrovao je činjenicom da u Hongkongu žive Kinezi, a na Kosovu 93 odsto stanovništva čine Albanci, a ne Srbi.\n"Prestanite sa lažnim primerima i drugim glupostima jer time otežavate Srbiji bilo kakav ozbiljan razgovor o bilo čemu, dovodite zemlju u tešku poziciju", istakao je Vučić.\n02.06.2020 Ulazak na Kosovo omogućen svima, uz medicinske procedure (429)\n02.06.2020 Kazne za nepoštovanje zdravstvenih mera u kafićima i restoranima (292)


Co-HUB – Vaš pouzdani partner za Co-INOVACIJE, Co-PERFORMANSE and Co-RAST.\nCo-HUB Vam pruža visoko kvalifikovane talente koji se prilagođavaju Vašim potrebama, kao i jedinstvenu ekspertizu znanja- do kojih možete doći bez imalo truda oko traženja, regrutovanja i zapošljavanja, i to po značajno nižoj ceni.\nTo je pretplata na visoko kvalifikovano osoblje i pažljivo odabrane stručnjake koji će Vam u kratkom roku biti na raspolaganju, i to na prikladan i usklađen način.\nVaši poslovni izazovi i s njima povezani procesi se prenose na Co-HUB, Vašeg partnera za umreženu saradnju, koji će Vaše zahteve ispunjavati na vreme i u okviru datog budžeta.\nKolaboracija i kokreacija su u našem DNK. Zadovoljstvo nam je da sarađujemo sa Vama u kreiranju INOVACIJE, PERFORMANSI i RASTA za vašu kompaniju. Posedujući veliko iskustvo u ovim oblastima, mi smo pravi partner za izbor!\nDozvolite da zajedno inoviramo nove poslovne modele, proizvode i usluge, tehnologije, procese...\nMi smo tu da vam pružimo najnovija znanja o tržištima, konkurentima, tehnologijama i trendovima, da upravljamo Vašim izazovima u oblasti inovacija i digitalizacije, kao i da vas povežemo sa ključnim stručnjacima u oblastima po Vašem izboru.\nDozvolite da zajedno podignemo vaše performanse na viši nivo povećavajući vašu efikasnost i dopuštajući Vam da se skoncentrišete na ono što je zaista važno…\nMi smo tu da se brinemo o Vašim svakodnevnim zadacima, da vodimo Vaš projekat do završnice i da obezbedimo najbolje u klasi upravljanje po znatno nišoj ceni.\nDozvolite da zajedno doprinesemo rastu prodaje, povećanjem znanja o Vašem brendu i brigom o Vašim klijentima...\nMi smo tu da optimizujemo vaše marketinške kampanje i aktivnosti, kao i da pružimo podršku za prodaju i upravljanje klijentima za Vaš eksponencijalni rast.\nIdentifikacija Eksperata i Mobilizacija\nBack Office Podrška / Virtualni Professionalci\nProdaja i Upravljanje Klijentima\nUpravljanje Master Podacima i Procesuiranje\nRazumemo da su naše performanse i pouzdanost od ključnog značaja za vas. Stoga se u velikoj meri fokusiramo na nalaženje profesionalaca i stručnjaka najvišeg kvaliteta, prema švajcarskom DNK naše kompanije. Kvalitet je zagarantovan rigoroznim procesom regrutovanja, kontinuiranom obukom i profesionalnim upravljanjem. Kao takvi, profesionalci imaju sve potrebne veštine da igraju ključnu ulogu u vašem poslovanju.\nSvesni smo da je privatnost i sigurnost podataka od vitalnog značaja za Vaše poslovanje. Mi garantujemo da informacije neće procureti sa naše strane! To jednostavno znači da postupamo prema sporazumima o neotkrivanju informacija, i da ne delimo informacije sa trećim licima.\nObrazovano i obučeno osoblje\nMi zapošljavamo samo univerzitetski obrazovane kadrove jer smatramo da su oni jedino prikladni za naše usluge visoke dodatne vrednosti. Pored toga, mi uvek tražimo proaktivne, motivisane, talentovane i pouzdane pojedince koji govore engleski. Da bismo osigurali najviši kvalitet naših usluga, imamo stalnu obuku i podršku našeg osoblja u različitim domenima pod nadzorom senior menadžera.\nNaše prostorije garantuju inovativno i visoko profesionalno okruženje za prvo-razredne rezultate. Opremljeni svime što im je potrebno, naši profesionalci i stručnjaci mogu se u potpunosti fokusirati na zadatke bez ikakvih smetnji.


Realova metamorfoza u dve faze, sve najbolje na svetu igraće na "Bernabeu"! - Sportske.net\nRealova metamorfoza u dve faze, sve najbolje na svetu igraće na "Bernabeu"!\nPlan je vrlo jasan, sadrži dva letnja prelazna roka, imena su poznata, a Florentino Perez je spreman da čeka, za njega u nekim slučajevima radi vreme. Šta će se sve dogoditi u narednih 18 meseci u Madridu?\nEmeri: "Svi bi trebalo da nam budu zahvalni"Sančeza nudili "Belima", ko je stopirao dogovor?Perez se boji Nejmara, zbog Ronaldinja?!Ronaldo otvorio dušu u epizodi - "Nemam ja onih 18 godina..."Isku prekipelo, ovo su tri ponude\nPrema navodima madridskih medija, Florentino Perez želi da promeni Real u dve faze, tačnije dva leta.\nPošto su neke mete nerealne u narednom prelaznom roku, one će biti ostavljene za 2019. ali promena tima će se odvijati postupno, želje se već znaju, a Real ima nameru da pokupuje do kraja decenije najbolje igrače na svetu, odnosno one za koje se pretpostavlja da će biti naslednici Ronalda i Mesija.\nKada je golman u pitanju, tu više nema nikakvih tajni, De Hea ili Kurtoa. Perez bi golmana Junajteda, spreman je da plati 100 miliona evra, ili da ponudi novac plus nezadovoljnog Iska. O odlasku Marka Asensija nema ni govora, naredne sezone dobiće puno više prostora.\nOno što je sigurno je da stiže Odriozola za 40 miliona evra, desni bek Sosijedada je već dogovorio transfer, Real će platiti klauzulu i dobiti pravu alternativu za Karvahala.\nU napadu su dve mete, ali Ikardi je u prednosti nad Levandovskim. Razlog jednostavan, mlađi je, i nemaju šta da pregovaraju, klauzula je 110 miliona evra, pa bi Argentinac po svemu sudeći trebalo da zameni Benzemu koji će biti sigurno prodat.\nTo ne važi za Bejla, Jogi Lev koji je prvi kandidat da zameni Zidana smatra da se ne treba odreću Velšanina koji ima problem sa povredama, ali kada je spreman onda je jedan od najboljih igrača na svetu.\nŠlag na tortu bi trebalo da bude Eden Azar, Real će probati ovog leta, Belgijanac je u današnjem razgovoru za "Marku" ostao neodređen, svakako da je Real primamljiv, ali ako ode Zidan, videćemo da li će Belgijanac biti tako zagrejan. Čelsi i ne pomišlja da ga proda, no, ako ne potpiše ugovor, "Plavci" će biti pred teškim izborom pošto mu obaveza ističe 2020.\nU svakom slučaju, Perez je i za Azara i za Nejmara spreman da čeka 2019. godinu, da ih tada priključi timu, oslobodi se starijih igrača poput Kristijana Ronalda i otpočne novu eru.\nOsim ovih imena, pominje se i Dibala, ali on je samo alternativa ako izmakne Azar, a takođe treba reći da bi na leto, ili za nešto više od godinu dana trebalo da stigne i novi štoper, moguće De Liht iz Ajaksa, koga je želela i Barsa.\nNa kraju, Hari Kejn, od toga najverovatnije nema ništa, jer je procena kluba da nema velike razlike između Engleza i Ikardija koji je duplo jeftiniji.


EU dodijelila 3,6 miliona eura za željeznicu i digitalnu infrastrukturu | Ekonomist\nEvropska unija je Crnoj Gori dodijelila dodatnih 3,6 miliona eura za pripremu projektne dokumentacije za projekte kojima će biti ojačana infrastruktura u oblasti željezničkog saobraćaja i digitalnog sektora, saopšteno je iz Kancelarije za evropske integracije.\nDodatna sredstva odobrena su na sastanku Upravnog odobra Zapadnobalkanskog investicionog okvira, koji je održan u Berlinu, u organizaciji Evropske komisije i Federalnog ministarstva finansija Njemačke.\nDelegaciju Crne Gore na sastanku predvodila je zamjenica glavnog pregovarača nacionalna IPA koordinatorka Ivana Glišević Đurović.\nProjektom u iznosu od tri miliona eura biće finansirana priprema glavnih projekata za rekonstrukciju dionice željezničke pruge Golubovci-Bar, kao dijela željezničke linije Bar-Vrbnica koja je dio Glavne saobraćajne mreže EU.\nKako je pojašnjeno, projektovanje će obuhvatiti sve elemente infrastrukture neophodne za efikasnije odvijanje saobraćaja i ispunjavanje standarda sigurnosti u skladu s pravilima utvrđenim na nivou EU.\nEU je inače po prvi put podržala Crnu Goru u pripremi projektne dokumentacije za unapređenje infrastruktrure u digitalnom sektoru iznosom od 600.000 eura.\nOva sredstva će biti utrošena na pripremu studije izvodljivosti, analize troškova i koristi, idejnog rješenja i tehničke dokumentacije za izgradnju infrastrukture neophodne za bolju pokrivenost internetom ruralnih i djelova Crne Gore koji trenutno nijesu u potpunosti pokriveni internetom.\nGlišević Đurović je potvrdila posvećenost Vlade nastavku saradnje sa Evropskom unijom i državama regiona u kontekstu Zapadnobalkanskog investicionog okvira, kao ključnog fonda za podršku projektima u okviru Berlinskog procesa.\n– Kroz nastavak finansijske podrške za pripremu projekata kojima gradimo novu infrastrukturu, Evropska unija na najbolji način potvrđuje evropsku perspektivu Crne Gore i regiona. Ulaganjem u oblasti saobraćajne, a posebno digitalne infrastrukture, Crna Gora dokazuje da prati i ulaže u nove tehnologije, sve u cilju intenziviranja ekonomskog rasta i razvoja društva u cjelini – zaključila je ona.\nŽICG pregovara o kreditu sa Njemcima, traže 22…\nPortparolka NTO: Turista iz Srbije u Crnoj Gori dnevno troši 55 eura


Ritski krečnjak: Pokrajinski zavod za zaštitu spomenika kulture\nIstraživanje primene ritskog krečnjaka na području severne Bačke i Banata u okviru IPA projekta CULT-NAT HERIT\nIstraživanje primene ritskog krečnjaka u pograničnim opštinama severnog dela Vojvodine, u međurečju Dunava i Tise, sprovedeno je u okviru međudržavnog projekta pogranične saradnje između Republike Srbije i Republike Mađarske IPA projekat CULT-NAT HERIT pod nazivom “Otkrivanje zajedničkog kulturnog i prirodnog nasleđa u pograničnom regionu Mađarska - Srbija'' referentni broj projekta HUSRB/1203/212/117.Nosilac projekta je lokalna samouprava Čajošpaloš. U projekat su uključeni Nacionalni park Kiškunšag kao projektni partner 1, Univerzitet u Segedinu i Muzej iz Kaloče sa mađarske strane i Opština Novi Bečej sa srpske strane kao projektni partner 2, koji je sa svoje strane angažovao niz specijalizovanih ustanova i organizacija za pojedine faze realizacije projekta .\nDeo projekta, koji se odnosi na istraživanje primene ritskog krečnjaka, pod nazivom „Istraživanje primene ritskog krečnjaka na području severne Bačke i Banata“, za srpskog partnera, Opštinu Novi Bečej, realizovao je tim Pokrajinskog zavoda za zaštitu spomenika kulture iz Petrovaradina u periodu jun – oktobar 2013. godine. Tim Pokrajinskog zavoda foramiran za potrebe istraživačkog projekta CULT-NAT HERIT činili su arhitekti dr Dubravka Đukanović, Sava Stražmešterov, Ljiljana Ćirić i fotograf Nedeljko Marković.\nIstraživanje je zasnovano na metodologiji koju je definisao mađarski partner i obuhvata preliminarne istraživačke radove, čiji će rezultat biti osnovna baza podataka, koja će kasnije poslužiti kao osnova za dalja istraživanja i zaključivanja. Najveći deo projekta predstavljala su terenska istraživanja celokupne teritorije severnih opština Bačke i Banata duž srpsko-mađarske granice. Proučavano je prisustvo ritskog krečnjaka na istraživanom području, potencijalna nalazišta ovog materijala i njegova primena prilikom izgradnje svih vrsta objekata, od srednjevekovnih struktura sačuvanih u vidu arheoloških ostataka do manjih i većih, profanih i sakralnih građevina građenih sve do početka 20. veka. U okviru terenskog rada poseban akcenat je stavljen na kontakt sa lokalnim stanovništvom i neposredni razgovor sa njima o istraživanoj temi, nakon čega su prikupljeni podaci obrađeni i sistematizovani. Paralelno sa terenskim radom sprovedena su i istraživanja dostupne arhivske i druge građe, referentne literature i publikovanih rezultata ranijih istraživanja. Kao konačni cilj istraživanja definisana je sistematizacija dobijenih podataka prikupljenih iz različitih segmenata ovog istraživačkog projekta i formiranje osnovne baze podataka o prisustvu ritskog krečnjaka u severnom, pograničnom pojasu Vojvodine. Rezultati ovog istraživanja će imati svoju dalju primenu u okviru projekta CULT-NAT HERIT, kao osnova za izradu informativnih veb prezentacija i turističkih tura predmetnog područja, ali i kao osnova za dalja stručna i naučna istraživanja ritskog krečnjaka, kao relativno retkog građevinskog materijala čiji je nastanak vezan za specifične geografsko-geološke uslove.


GuardiaN napušta Na’Vi nakon samo 5 meseci? – RUR Esports\nPrema navodima sa 1pv.fr-a, Natus Vincere ozbiljno razmatra da prebaci Ladislava ”GuardiaN” Kovača na klupu nakon samo 5 meseci saradnje sa organizacijom.\nGuardian navodno već neko vreme ne trenira sa ekipom, dok ja ne njegovom mestu viđen član Na’Vi-evog junurioskog tima Rodion ”Fear” Smyk. Ipak, Fear je tu samo privremeno, dok organizacija ne donese konačnu odluku povodom Guardianove pozicije.\nPredvođeni S1mpleom, Na’Vi je organizacija koja želi da se bori za najveće trofeje. Ipak, 2019. godina za njih nimalo nije bila uspešna. Dolaskom Guardiana očekivao se poredak na svetskoj rang listi, ali rezultati ni na trenutak nisu bili bolji. Ovim potezom S1mple bi ponovo preuzeo veliko zeleno oružje, koje je koristio do dolaska dvadesetosmogodišnjeg Slovaka.\nIako je Guardian u svom prvom mandatu u žuto-crnom dresu bio jedan od najboljih igrača na svetu, za njega je 2019. godina najgora u karijeri, pošto će po prvi put biti van liste 20. najboljih igrač na svetu. Na’Vi će sada želeti da osveži svoju postavu, pošto sumnjamo da će se ponovo zadovoljiti prosečnim rezultatima.\nTags cs:go guardian Na'Vi S1mple


TotalCar.rs » Ministarstvo: Počelo obeležavanje goriva\nMinistarstvo energetike, razvoja i zaštite životne sredine saopštilo je da je u subotu započeo proces obeležavanja, markiranja naftnih derivata u Srbiji koji će obezbediti da se na tržištu nađe samo gorivo propisanog kvaliteta, kao i suzbijanje nelegalnog prometa naftnih derivata.\nProcenjuje se da se u Srbiji godišnje na crno proda između pet i 10 odsto svih količina goriva. Obeležavanje naftnih derivata sprečiće da se u prometu nađe gorivo koje nije obeleženo na propisan način, što bi, prema procenama, trebalo da poveća budžetske prihode za oko 40 miliona evra.\nObavezu obeležavanja goriva imaju naftne kompanije, a cilj je da se u startu markiraju ukupne količine naftnih derivata proizvedene u Srbiji ili iz uvoza. Nadzor će obuhvatiti sve benizinske stanice u zemlji, a sam postupak obeležavanja je takav da omogućava da se na terenu u kratkom vremenu utvrdi da li je bilo namešavanja nelegalnih komponenti.\nProces markiranja imaće minimalan uticaj na cenu goriva, a moguće je da neće ni imati uticaja, jer će obeležavanje omogućiti naftnim kompanijama da povećaju svoj udeo u delu tržišta koji je do sada bio pod uticajem nelegalnih tokova.\nUredba o obeležavanju, odnosno markiranju derivata nafte, usvojena je 29. maja 2013. godine, a na javnom tenderu za sprovođenje ove usluge raspisanom u julu, izabrana su preduzeća “SGS Beograd”, “Authentix” i “Nanoinspekt”.\nPored povećanja budžetskih prihoda, direktne koristi od obeležavanja goriva imaće i vlasnici automobila, jer će se u prodaji nalaziti isključivo gorivo propisanog kvaliteta.\nKorišćenjem “kvalitetnog” goriva obezbeđuje se efikasniji rad motora vozila, manje kvarova, kao i bolje sagorevanje goriva u motoru, koje doprinosi smanjenju emisija štetnih gasova u atmosferu.


(FOTO) MI SMO TIM ZA RIO: Olimpijski komitet i Adria media grupa potpisali ugovor – Adria Media Group\nPredsednik Međunarodnog olimpijskog komiteta (MOK) Tomas Bah prisustvovao je potpisivanju sponzorskog ugovora između Adrija Media Grupe i Olimpijskog komiteta Srbije, čime je naša kuća postala zvaničan partner krovne sportske organizacije u Srbiji.\nOn je istakao kako mu je čast što je bio svedok ovako velikog dana za srpski sport i poželeo da naša zemlja na Olimpijskim igrama u Riju naredne godine bude uspešnija nego na Igrama u Londonu.\nSPORT MOK, potpisivanje sponzorskog ugovora izmedju Adrija Medija Grupe i Olimpijskog komiteta Srbije, na fotografiji Vlade Divac, Tomas Bah, foto Zorana Jevtic\n– Od ove saradnje benefit će imati OKS, ali i Adrija Medija Grupa, jer će milionska čitalačka publika biti uz vaše sportiste. Želeo bih da čestitam na ovom ugovoru i da poželim Srbiji da ima uspešne Olimpijske igre u Riju naredne godine – poručio jeBah.\n– Adrija Medija Grupa je lider u ovoj oblasti i čast je potpisati ugovor o saradnji s njima. Uveren sam da se ona neće završiti na Olimpijskim igrama u Riju, već će biti nastavljena i posle toga na duži vremenski rok – poručio je Vlade Divac, dok jeNatalija Cvetković istakla:\n– Srpski olimpijci treba da znaju da Adrija Medija Grupa sa svoja dva najistaknutija izdanja dnevnim listom Kurir i nedeljnikom Njuzvik, kao i svim ostalim štampanim i digitalnim izdanjima, svim srcem stoje uz njih i da će imati našu punu podršku. S druge strane, nama će biti čast da stojimo rame uz rame s najboljima i verujem da će ova saradnja biti nastavljena i u budućnosti.\nSPORT MOK, potpisivanje sponzorskog ugovora izmedju Adrija Medija Grupe i Olimpijskog komiteta Srbije, na fotografiji , foto Zorana Jevtic\nPosted in VestiTagged Adria, Adria Media Group, AMG, Divac, Društvena odgovornost, Media Centar, Medija Centar, Mina Krstić, Natalija Cvetković, NEWS, OKS, Paspalj, Saša Milovanović, Ugovor, VESTI


Aktivisti iz komšiluka pred novim projektima: Ključna je inicijativa | VRANJENEWS\nAktivisti iz komšiluka pred novim projektima: Ključna je inicijativa\nGodinu i šest meseci rada na poboljšanju uslova u lokalnoj zajednici na području grada Vranja je iza nas, saopšteno je iz neformalne grupe „Aktivisti iz komšiluka“ koja je u tom periodu uspela je da realizuje tri projekta u okviru programa „Mladi su zakon“.\nPrograme je finansiralo Ministarstvo omladine i sporta.\nRealizivan je i jedan projekat u sklopu programa „Snažno zeleno“, koji je sproveden uz finansijsku podršku Evropske unije.\n- Bio je ovo period intezivnog rada, ali i borbe da inicijative koje smo osmislili, a koje su rešavale važne probleme za ljude u lokalnoj zajednici sprovedemo u delo.\nZahvalni smo svim ljudima koji su nam pomogli da ostvarimo zacrtane ciljeve.\nNaš projekat na konkursu Aktivne zajednice koji organizuje Trag fondacija, početkom marta odabran je u najuži krug i od 190 ideja iz cele Srbije koje su bile prijavljene na konkurs, nalazi se među 10 projekata čija će realizacija, u narednih sedam meseci, biti finansijski podržana od strane Trag fondacije.\nProjekat pod nazivom „Angažovanjem resursa zajednice do kreiranja društvenih sadržaja“ za cilj ima izgradnju tribina i kreiranja društvenog sadržaja na sportskom terenu u Neradovcu.\nSvoje dalje delovanje nastavljamo kroz novoosnovano udruženje građana „Aktivisti iz komšiluka“, s ciljem da pozitivne promene koje smo kreirali u našoj mesnoj zajednici proširimo i na druge delove grada Vranja.\nTakođe, u narednom periodu fokus će nam biti položaj mladih i omladinska politika na lokalnom nivou, te uskoro očekujemo nove aktivnosti.\nSmatramo da je za rešavanje nekog problema koji ljudi imaju u lokalnoj zajednici ključna inicijativai to od one grupe ljudi koja je najjače pogođena tim problemom, jer upravo ti ljudi prepoznaju najadekvatnije rešenje problema - navodi se u saopštenju Aktivista iz komšiluka.\nU skladu s tim, njihove aktivnosti biće usmerene na podsticanje ljudi "da u svojim sredinama kreiraju inicijative za rešavanje problema", dodaje se.\n- Neopravdano je očekivati da će se neko drugi založiti za vaš problem, kako u privatnom, tako i u društvenom kontekstu.\nDovoljna je samo jedna osoba koja će pokrenuti mnoge druge.\nPoučeni našim primerom, akcenat u ovom delu stavljamo na komsiluk - to su ljudi koje znate, sa kojima ste stalno u interakciji i sa njima činite grupu koja ima dovoljno znanja, želje i resursa da kreira inicijativu i napravi promenu na lokalu.\nHajde da zajedno pokušamo - navodi se u saopštenju.


Za nauku u narednih godinu i po dana 30 miliona evra\nMinistar finansija u Vladi Republike Srbije Mlađan Dinkić najavio je danas prilikom posete Institutu za fiziku u Zemunu da će u narednih godinu i po dana u opremanje naučno-istraživačkih instituta, promovisanje inovacija i izgradnju tehnološkog parka biti uloženo 30 miliona evra.\nDinkić je istakao da je cilj Vlade da se od 2010. za nauku godišnje izdvaja najmanje jedan odsto bruto društvenog proizvoda i dodao da će naredne godine budžet za nauku biti dvostruko veći nego na početku njenog mandata, pri čemu bi postepeno do 2010. godine trebalo da se stigne na nivo izdvajanja od jedan odsto bruto društvenog proizvoda.\nMinistar finansija je naglasio da Vlada investiranjem u nauku želi da spreči "odliv mozgova" iz Srbije i ukazao na to da je cilj da naučnici više ne odlaze u inostranstvo, već da ostanu u Srbiji.\nOn je dodao da će Institut za fiziku u Zemunu dobiti 2,5 miliona evra za nabavku opreme u okviru odobrenih projekata iz Nacionalnog investicionog plana, što je prva velika investicija u opremu za fiziku i astronomiju u poslednjih 45 godina, odnosno od osnivanja Instituta.\nDinkić je najavio da će u avgustu u Briselu biti vođeni razgovori o realizaciji viznih olakšica za naučnike iz Srbije i ocenio da se moraju ukinuti vize za naučnike i studente, pri čemu je cilj da se pokuša da se to učini za sve građane Srbije najkasnije do 2008. godine.\nMinistar za nauku i zaštitu životne sredine u Vladi Republike Srbije Aleksandar Popović rekao je da će, mimo redovnih budžetskih izdvajanja, u nauku u narednih godinu i po dana biti uloženo 30 miliona evra, od čega približno 2,5 miliona evra za finansiranje 50 inovacija godišnje i isto toliko za prvu fazu izgradnje naučno-tehnološkog parka Radmilovac, dok će za fiziku biti izdvojeno oko 4,4 miliona evra.


Ocena stručnjaka: Evo otkud rast štednje u sred ekonomske krize izazvane koronavirusom – Bankar.rs\nHome/ANALIZE/Ocena stručnjaka: Evo otkud rast štednje u sred ekonomske krize izazvane koronavirusom\nUprkos globalnoj ekonomskoj krizi izazvanoj koronavirusom, i dinarska i devizna štednja u Srbiji nastavljaju da rastu i dostižu svoje najviše nivoe. Tako dinarska štednja prema poslednjim podacima iznosi gotovo 90 milijardi dinara, što je preko pet puta više u poređenju sa krajem 2012, dok je samo u ovoj godini povećana za 10 milijardi dinara, što je oko 13 odsto više. Iako umereniji, rast beleži i devizna štednja stanovništva koja je, prema poslednjim podacima dostigla 11,2 milijardi evra i, nakon povećanja za 0,8 milijardi evra u 2019, u ovoj godini njeno povećanje iznosi 0,4 milijarde evra, odnosno 3,7 odsto.\nU Narodnoj banci Srbije ocenili su da je na poverenje građana u domaći finansijski sistem uticalo blagovremeno donošenje mera, dok ekonomski stručnjaci za Bankar.rs objašnjavaju otkud uopšte građanima novci za štednju u trenutku kada radnici u brojnim profesijama ostaju bez posla upravo zbog krize izazvane koronavirusom. Tako ekonomista Miroslav Zdravković, urednik portala Makroekonomija napominje da štednja raste u svim zemljama u svetu.\n– Razlozi za to su, pre svega, zabrana kretanja, pa se manje trošilo na obuću, odeću… Takođe, građani su imali manje prilike da troše i zato što je jedno vreme bila na snazi zabranama rada kafića i restorana. Istovremeno, tu je i strah od gubitka posla zbog neizvesnosti, što je svakako dodatno uticalo na dodatno odvajanje novca sa strane – naveo je on za naš portal.\nEkonomista Mlađen Kovačević za Bankar.rs kaže da je razlog najverovatnije taj što što je ogroman broj onih koji su letovali u inostranstvu ove godine bio sprečen zbog korone, taj novac uštedeo ili tako što nigde nisu išli ili su pak odmarali u domaćim kapacitetima koji su znatno jeftiniji.\n– Naime, plate i penzije ne rastu, te nije tu stvoren prostor za štednju, već je verovatno u pitanju činjenica da na mnoge stvari građani nisu bili u mogućnosti da troše novac. Pritom, ljudi su sve svesniji da su perspektive nepovoljne, da je pitanje do kada će imati posao, pa se ponašaju racionalnije i smatraju da je bolje da uštede dok mogu – kaže Kovačević.\nDirektor Republičkog zavoda za statistiku Miladin Kovačević ističe da se ne sme zaboraviti pre svega da naša populacija stari, a da je štednja sve veća i zato što je standard u proseku sve bolji.\n– U proseku starost donosi štednju, pritom čuvaju ljudi sada novac za crne dane jer je neizvesnost zbog korone. Istovremeno, treba napomenuti i da su ranije ljudi štedeli da kupe odelo a sada su apetiti veći. Naravno, narod mahom sada ni ne može da putuje, svakako ne kao donedavno, te se i tu uštedi. Ima mnogo razloga za rast. A drugo, tu je i stabilnost bankarskog sektora, znaju ljudi da im ništa neće propasti ukoliko stave novac na štednju – zaključuje Kovačević.\nHoće li se rast štednje nastaviti i u narednim mesecima ili će se pak situacija promeniti ukoliko se situacija izazvana koronavirusom nastavi, stručnjavci za sada ne žele da spekulišu.\nEkonomisti gradjani Rast Štednja\nPregled štampe - subota 31.10.2020.


Lek za sede vlasi?\nIzvor: Mondo, 07.Maj.2013, 12:31\nZaboravite na odlaske kod frizera svakih mesec dana zbog farbanja, neželjene sede vlasi bi uskoro mogle da postanu stvar prošlosti!\nNaučnici iz Holandije, Nemačke i Velike Britanije udružili su se kako bi pronašli mehanizam kojim će obrnuti proces nastajanja sede kose, što bi moglo izazvati revoluciju.\nSeda kosa i vitiligo imaju istog uzročnika, tvrde naučnici, a radi se o masivnom oksidativnom stresu koji uzrokuje akumulaciju hidrogen-peroksida u folikuli kose, >> Pročitaj celu vest na sajtu Mondo << što je uzrok gubitka prirodnog pigmenta boje u vlasi.\nTaj se proces, prema rezultatima njihovog istraživanja, može sprečiti tretmanom u kojem se posebna supstanca nanosi na kosu i sprečava akumulaciju hidrogen-peroksida kojeg nakon toga u folikuli više nema, pa kosa vraća prirodnu boju.\nNa taj način se već eksperimentalno tretirao i vitiligo, koji nastaje zbog istih razloga u ćelijama kože, i to s velikim uspehom. Rezultati istraživanja su objavljeni u magazinu Američkog društva za eksperimentalnu biologiju.\nUkoliko tretman postane komercijalno dostupan uz prihvatljivu cenu, to bi moglo zadati velike glavobolje kozmetičkoj industriji i farbama za kosu, koje se najčešće počinju koristiti upravo zbog pojave sede kose.


Privrednici EU u maju nisu verovali u oporavak, u junu je OPTIMIZAM porastao, brine jul\nOporavak poslovnog raspoloženja u evrozoni intenzivirao se u junu, nakon skromnog rasta u maju, a poboljšanje je registrovano u svim sektorima uz znatno izraženiji optimizam u pogledu budućeg poslovanja, pokazuju današnji podaci Evropske komisije.\nOpšti indeks poslovnog raspoloženja porastao je na 75,7 poena u junu sa majskih 67,5 bodova, ali je i dalje ispod proseka od 100 poena koje je beležen od 2000-te naovamo, prenosi Rojters.\nAprilski indeks poslovnog raspoloženja je bio najniži od 1985. godine, kada je započeta ova vrsta merenja, zbog mera zatvaranja velikih delova privrede.\nRastu ovog indeksa u maju doprineo je oporavak raspoloženja u industriji i među potrošačima, najveći skok poslovnog sentimena je zabeležen u trgovini na malo i uslugama.\nSektor usluga, inače, učestvuje sa dve trećine u u BDP-u evrozone.\nOsetno su se popravila očekivanja privrednika u pogledu buduće proizvodnje, potražnje ili planova kupovine, a u svim sektorima takođe povoljnije gledaju na planove zapošljavanja, pri čemu se taj pokazatelj oporavio između 40 i 60 odsto u odnosu na pad u martu i aprilu.\nSVETLO NA KRAJU TUNELA ILI ĆE BITI JOŠ CRNJE Dok nemačka vlada upozorava na novi udar, privrednici očekuju drugačiji scenario\nHRVATSKA IZAŠLA SA DRUGIM PAKETOM POMOĆI Evo koje su nove mere za očuvanje radnih mesta\nNajveće ekonomije evrozone - Francuska, Nemačka, Italija, Holandija i Španija - takođe sve beleže rast poslovnog poverenja.\nPrivrednici očekuju znatan porast prodajnih cena u industriji, uslugama i maloprodaji, a nasuprot tome očekivanja u pogledu potrošačkih cena su pala u meri koja nije zabeležena još od globalne finansijske krize, navodi Rojters.\nNovi podaci DAJU NADU za OPORAVAK evropske ekonomije\nU SLOVENIJI NIKADA GORE Optimizam među privrednicima pao na istorijski najniži nivo\nRast infekcija korona virusom gura cene nafte nizbrdo\nJelašić: Moguće smanjenje kamatnih stopa\nOd marta banke u Srbiji moći će da razmotre da li će smanjivati svoju kreditnu izloženost. Bečki sporazum, potpisan prošle godine, kojim su se obavezale da će obezbediti dovoljno zajmova privredi i građanima, formalno će važiti do 1. januara 2011. godine.\nZvanični srednji kurs dinara prema evru iznosi 117,5878 dinara za evro, što je neznatna promena u odnosu na juče, objavila je Narodna banka Srbije.\nUGROŽENO 14.000 RADNIH MESTA Hoteli u RS nisu dostigli ni 10 odsto popunjenosti\nZbog smanjenog broja gostiju zbog epidemije korona virusa, u Republici Srpskoj su ugrožena radna mesta 14.000 radnika u oblasti ugostiteljstva, tvrde hotelijeri i ugostitelji.\nPLEMENITI METALI NA METI KUPACA Strelovit rast vrednosti zlata i srebra\nPlemeniti metali poslednjih nedelja su na meti kupaca. Svetske ekonomije koriste različite pristupe za efikasno upravljanje ogromnim izdacima potrebnim za ponovno pokretanje svojih privreda. Ogromna količina kapitala iscurila je kroz centralne banke i njihovu vrlo fleksibilnu monetarnu politiku.\nFond PIO: Isplata penzija utvrđena finansijskim planom\nIako je ministar finansija i privrede Mlađan Dinkić izjavio da za penzije novca ima samo još u avgustu, isplata penzija verovatno neće biti ugrožena s obzirom na bolju naplatu doprinosa i informacije iz PIO fonda da su budžetom i Finansijskim planom Fonda za 2012. godinu utvrđena sredstva za isplatu 12 penzija.